open-index/open-wikipedia-markdown huggingface dataset:
邪惡問題

**邪惡問題**（；參見 ），又有叫**罪惡問題**，係宗教哲學上一條好出名嘅問題。條問題係噉嘅：如果真係有全知、全能同全善嘅上帝存在，點解呢個世界會有邪惡同痛苦？呢條問題喺上帝係咪存在嘅討論當中引起咗巨大嘅爭議，到咗廿一世紀初世人對呢條問題仲未有一致嘅共識。

## 背景概念

邪惡問題本質上係屬於宗教哲學嘅範疇，喺「上帝係咪存在」相關嘅討論上成日會有人提起。

### 邪惡存在

首先，諗吓邪惡同痛苦嘅概念：事實表明，自然界無時無刻都有大量嘅動物正喺度畀第啲動物監生食落肚，而且又有好多動物喺度餓死渇死病死（野生動物嘅痛苦）；主流哲學家認為，呢啲噉嘅事好顯然會引起大量嘅痛苦；而智能冠絕動物界嘅人類，時不時都會為咗私利而有意引起痛苦，甚至做呢啲嘢嗰陣會經過深思熟慮先郁手，例子可以睇吓謀殺、強姦同埋打仗等嘅現象；雖然邪惡呢個概念難定義，但有能力決策嘅個體，為咗私利等嘅原因引起巨大痛苦，一般都會覺得係邪惡。噉即係話
:邪惡同痛苦好明顯係存在嘅，而且人類承受好多邪惡同痛苦。



### 基本論證

根據廿世紀初主流嘅基督教同猶太教思想，上帝有以下呢三樣特徵：
*全知：上帝乜都知，所以佢理應知道「佢創造嘅呢個宇宙，充滿咗各式各樣嘅邪惡同痛苦」。
*全能：上帝咩都做得到，所以如果佢想，佢理應會有能力令所有嘅邪惡同痛苦消失。
*全善：上帝係善良嘅，佢深愛世人，甚至係善嘅化身；而正路認為，如果 A 深愛 B，噉 A 應該會想減少 B 受到嘅痛苦，會郁手減少 B 受到嘅痛苦。
噉問題就嚟喇。邪惡問題最基本嗰款論證係好似以下噉嘅：
#如果上帝存在，而且佢係全知全能全善嘅，噉佢理應會知道邪惡同痛苦存在（全知），會有能力令呢啲嘢消失（全能），亦會郁手令呢啲嘢消失（全善）。噉嘅話，世界理應唔會再有邪惡同痛苦。
#不過，邪惡同痛苦好明顯存在（上面提咗）。
#所以「假設上帝存在」同現實觀察得到嘅嘢，出現咗場矛盾。
冇其他理由，討論者就得出結論：全知全能全善嘅上帝唔存在。

## 解答

有唔少思想家都嘗試對邪惡問題作出解答。最簡單嗰隻回應係，上帝缺少咗全知全能全善當中其中一樣，即係可能
*上帝唔係全知嘅，佢有能力同意圖想令邪惡同痛苦消失，但佢唔知呢啲嘢存在；
*上帝唔係全能嘅，佢知邪惡同痛苦存在亦想郁手消滅呢啲嘢，但佢冇能力噉做；
*上帝唔係全善嘅，佢知邪惡同痛苦存在亦有能力消滅呢啲嘢，但佢唔在意人類同第啲動物承受緊嘅痛苦；有啲人甚至覺得上帝係邪惡嘅，特登整咗個充滿邪惡同痛苦嘅世界。

除此之外，亦都有啲人由自由意志嘅角度嚟思考：例如佢哋有諗過全能悖論等嘅問題，主張上帝嘅全能係合邏輯嘅全能，即係指上帝淨係做到任何合邏輯嘅嘢，所以唔會整到嚿佢舉唔起嘅石頭出嚟；呢啲思想者又指出，如果一個人要算係做出咗善行，佢必定要靠自己嘅自由意志，喺有權揀做惡行嘅情況下揀做出善行，先至可以算係展現咗善呢種價值；而如果上帝完全唔畀人有揀做惡行嘅選擇權，人冇可能達致善；噉亦即係話，**淨係得善、冇惡嘅世界**係一樣自相矛盾嘅嘢，所以合邏輯全能嘅上帝冇可能造到啲噉嘅嘢出嚟。

到咗廿一世紀初，邪惡問題依然廣泛噉畀人視為一條未解得開嘅問題。

## 睇埋
*作孽：喺相信作孽呢個概念嘅宗教—例如佛教同印度教—當中，啲人有陣時會用孽嚟解釋邪惡同痛苦點解存在—即係好似噉嘅諗法：「佢前世做衰嘢做得多，所以今世先要受埋晒啲噉嘅苦。」
*捕食：捕食呢種自然現象，被指係痛苦嘅一大來源。
*巨匠造物主：另一個解釋點解世界充滿邪惡嘅諗頭。
*無神論
*理神論
*虛無主義
*修正世界

## 註釋

## 引述

## 拎

* Zalta, Edward N. (ed.). 邪惡問題，史丹福哲學百科全書
吳磊

**吳磊**（，），係中國大陸嘅一個男演員，佢喺上海出世，出名作品有《封神榜之鳳鳴岐山》、《淘氣包馬小跳》、《琅琊榜》、《穿越火線》、《星漢燦爛·月升滄海》同埋《長歌行》。

## 參攷

## 拎

* 
* 
* 
* 
* 
*
全能

**全能**，又叫**無所不能**，係宗教同宗教哲學上嘅概念，指**咩都做得到**嘅特徵，一般認為係上帝有嘅特徵之一。喺歷史上，全能嘅概念曾經引起悖論，例如十二世紀嘅猶太思想家邁蒙尼德就有討論過依方面嘅問題。為左解決依啲悖論，有神學同哲學思想家提出左一啲進階嘅概念，表達唔同類型嘅全能，以應付依啲問題。

## 各教諗法

喺猶太教同基督教之中，上帝具有無所不能依個特性，最基本上，**全能**可以界定為係「咩都做得到」。例如《創世記》一章三節噉講：

依句經文被指係展示左上帝創造萬物嘅權能—只需要一句說話，就可以由黑暗出現光明。

《以賽亞書》四十五章七節亦講到：

依段經文進一步強調，上帝唔單只掌管善同美好，連黑暗同災禍嘅存在都喺佢嘅計劃之內。換言之，上帝嘅全能唔只係喺創造之初嘅奇蹟，而係涵蓋左宇宙萬事萬物，無論係光明定黑暗、平安定災難，都喺佢嘅掌管之下。

進階嘅討論，亦有講到**合邏輯嘅全能**等多種唔同嘅全能概念。

## 哲學討論

無所不能依個概念嘅具體定義引起左唔少爭詏：例如有人就提出左全能悖論嘅諗法，問上帝係咪有能力造出一嚿佢自己捧唔起嘅石頭，
*如果上帝有能力噉做，佢捧唔起嗰嚿石頭，表示有最少一樣嘢係佢做唔到嘅，同無所不能嘅概念起左矛盾；
*若果上帝造唔到噉嘅石頭，又表示有最少一樣嘢係佢做唔到嘅，
於是就出左個悖論。因此哲學同神學等領域嘅討論，就開始傾無所不能嘅具體定義係乜：有唔少學者主張，無所不能意思係指**合邏輯嘅全能**；根據依個諗法，話上帝係全能，意思係話任何合邏輯嘅事佢都做到；亦有學者主張，上帝只不過係**非常有能**，佢嘅力量遠超人類，能夠創造天地萬物，但依然係有限嘅，唔係真係字面上解噉咩都做到。

## 睇埋
*邪惡論證
*自由意志

## 註解

## 引述
全善

**全善**（），又叫**至善**，係宗教同宗教哲學上嘅概念，一般認為係上帝其中一個重要特徵，指佢有無盡嘅善。

## 各教諗法

喺猶太教同基督教嘅傳統教義中，上帝係全善嘅，是為道德嘅源頭。佢會透過律法引導人行正路。例如《妥拉》嘅出埃及記入便，就講到摩西帶領猶太人逃離埃及，及後佢喺西乃山上受到上帝啟示，頒佈十誡，教導一眾信徒只可以拜上帝，仲要孝敬父母、唔可以殺人、唔可以偷竊、唔可以作假見證... 等。喺猶太教同基督教之中，依啲誡命被視為上帝賜俾人類嘅道德準則，反映佢至善嘅本性。

## 哲學討論

話上帝全善，意思即係話上帝係完全良善嘅，佢嘅本質充滿愛、公義同憐憫，冇任何邪惡嘅成分。不過依個概念亦引出咗哲學同神學上嘅難題—邪惡問題。依個問題最基本個版本可以噉樣講：如果上帝係全能嘅，佢能夠消除一切邪惡；如果上帝係全知嘅，佢早就知道邪惡會發生；而如果上帝係全善嘅，佢應該唔會容許邪惡存在。但現實表明，世界充滿咗痛苦、災禍同罪惡。因此，上帝嘅概念似乎同邪惡嘅存在互相矛盾。

## 睇埋
*善

## 引述
野生動物嘅痛苦

**野生動物嘅痛苦**係指野生動物因為畀第啲動物捕食、饑渴、或者各種疾病而承受嘅痛苦。

## 睇埋
*邪惡問題
*動物認知
*驚嘅生態學
支笏洞爺國立公園

**支笏洞爺國立公園**（）係日本北海道西南部一個國家公園，以支笏湖同洞爺湖嘅陷落火山口為中心，有有珠山、昭和新山、樽前山同羊蹄山等多座火山，連同火山性湖沼同温泉形成嘅火山羣。呢個國立公園係北海道內遊客最多嘅，2015年有1,103萬人次到訪。

## 參考

## 拎
*日本國家公園 喺2023年8月25號搵到。
莊文浩

**莊文浩**（，）係加拿大保守黨國會議員，2004年6月28號開始代表安大略  選區，亦係加中關係特別委員會副主席，影子內閣嘅外交評論員，佢喺1971年出世，喺佢代表嘅威靈頓郡長大，同時係荷蘭裔同港裔。

佢喺2021年提出動議，叫國會承認中國對維吾爾人做嘅係種族滅絕，動議喺小杜魯多內閣全數棄權之下 266 票贊成 0 票反對全票通過，同年6月，加拿大安全情報局（CSIS）對國會議員發出咗一份報告，指有啲極權國家對加拿大有威脅，但係冇講詳情，兩年後環球郵報搵佢攞料先知原來被威脅嘅係包括佢自己同佢喺香港嘅屋企人，而威脅係來自多倫多總領館嘅趙巍。

## 攷
李詩婷

**李詩婷**（，）係香港廣播節目嘅主持人、配音導演、香港女配音員。佢而家係香港電台文化及教育組主持人，主持逢禮拜日節目《好孩子星期天》，曾經主持二台節目《漫動作》。

## 配音作品

***粗體**表示者為作品中的主角或要角
*首播年份以王慧珠配演的角色首次出場的日子為依歸
*已知於片中有演唱的角色在角色名後會加上♪符號

### 電視動畫／OVA

### 劇場版／動畫電影

### '''手機遊戲'''

## 出面網頁
*
*
環球郵報

**環球郵報**（）係加拿大嘅一份全國性英文報紙，1844年創刊，總部喺多倫多，方向左傾。

## 拎
* 

## 攷
加拿大安全情報局

**加拿大安全情報局**（，，全名 ；，全名 ）係加拿大嘅情報機構，冇權執法。

## 拎
*
藤原昭

**藤原昭**（）係日本足球員，司職中場，效力TDK。

## 出面網頁
*
*藤原昭選手 退団のお知らせ
*藤原昭
## 參考資料
禾蘇勒

**禾蘇勒**（**Vesoul**）係法國一座市鎮，喺布爾岡－法蘭琪－康堤嘅上索恩，人口約莫1.5萬。
咖啡屬

**咖啡屬**（**Coffea**）係龍膽目茜草科下一個屬，有約莫120個品種，其中最常見係阿拉比卡咖啡（Coffea arabica）同羅布斯塔咖啡（Coffea robusta）。
茜草科

**茜草科**（**Rubiaceae**）係龍膽目一個科，有約莫620屬13,500個品種，係被子植物入面嘅第四大科。
蝗災

**蝗災**又叫**蝗害**、**蝗禍**，係指大量蝗蟲聚集引發嘅大群行為，對農作物構成好大破壞。
鼻炎

**鼻炎**係指鼻腔發炎，會令鼻粘膜產生粘液，引發流鼻水同鼻塞。
## 睇埋
*鼻竇炎
腰痛

**腰痛**又叫**下背痛**，係指後腰位置嘅痛，好多時都好難搵到成因，但一般涉及到背部肌肉嘅傷。
氣 (哲學)

**氣**係東方哲學、道教、中醫學嘅概念，有一股無形嘅能量，影響天地萬物。
## 睇埋
*氣功
超音鼠騎士零重力

**超音鼠騎士零重力**（英文：Sonic Riders Zero Gravity），係由世嘉開發嘅競速遊戲，2008年推出。

## 賽道
*梅加羅站
*暗夜狂飆
*植物王國
*冰雪王國
*辦公場所
*火花廠
*水生之都
*暴風雨航道
*吉根岩
*吉根裝置
*深紅隕石坑
*安全走廊
*星際巴比倫
*莫比烏斯帶
*80年代大道
*90年代大道

## 參考


## 出面網頁
*超音鼠維基超音鼠騎士零重力
*超音鼠騎士零重力影片
知床國立公園

**知床國立公園**（）係日本北海道東北部一個國家公園，覆蓋知床半島陸地以及附近海域嘅範圍。知床國立公園嘅陸地部分橫跨斜里郡斜里町同目梨郡羅臼町。

## 參考
2002 FIFA World Cup (遊戲)

**FIFA World Cup Korea/Japan 2002**係由EA Sports開發足球嘅體育遊戲，2002年推出。

## 球隊
;參加決賽週球隊

;其他球隊
*、、、、、、、、

## 參考


## 出面網頁
*FIFA World Cup Korea/Japan 2002影片1
*FIFA World Cup Korea/Japan 2002影片2
*FIFA World Cup Korea/Japan 2002影片3
*FIFA World Cup Korea/Japan 2002線上遊戲
泡泡龍方塊2

**泡泡龍2**（英文：Puzzle Bobble 2），係由TAITO開發嘅彈珠消除類遊戲，1995年推出。

## 遊戲模式
;Puzzle mode
佢由一個級別分支組成，玩家喺2條可能嘅路徑之間進行選擇，直到到達終點，總共30個級別。

;Player vs Computer mode
故事模式嘅一種，展示每個角色嘅起源遊戲。擊敗所有角色之後，玩家會欣賞一段關於佢所玩過嘅角色嘅小結語。

*練習模式
*普通模式
*困難模式

;Player vs Player mode
多人模式。

## 參考


## 出面網頁
*泡泡龍維基泡泡龍2
*泡泡龍2影片
*泡泡龍2線上遊戲（Neo Geo）
至尚生活

《**至尚生活**》（）係香港無綫電視生活資訊節目，分做英語版同粵語版，英語版2006年喺明珠台首播，粵語版2009年喺高清翡翠台（而家財經 體育 資訊台）首播，嗰時叫《**明珠生活**》，2018年開始叫《**港生活·港享受**》。2023年節目改版，改名《**至尚生活**》，粵語版安排喺J2台首播，財經 體育 資訊台之後再播。

## 主持陣容
2023年版《至尚生活》主持包括伍韻婷、蘇頌輝、邵珮詩、黃耀英、黃碧蓮、吳兆麟、胡㻗、楊尚友、廖倬竩、魏韵芝。

## 出面網頁
*至尚生活 (英語版) | TVB 無綫電視
*至尚生活 (粵語版) | TVB 無綫電視
厚岸霧多布昆布森國定公園

**厚岸霧多布昆布森國定公園**（）係日本北海道東部一個國定公園，喺厚岸町、濱中町、釧路町同標茶町，總面積。呢個國定公園前身係1955年設立嘅厚岸道立自然公園，2021年3月30號升格。
Hasta la vista, baby

係 1991 年科幻片《未來戰士續集》當中嘅一句出名對白，係由阿諾舒華辛力加（Arnold Schwarzenegger）飾演嘅角色講嘅。

句嘢嚟自西班牙話，當中就噉字面解：
* → **直至**
* → （陰性名詞）**見面**
成句嘢可以理解做「直至（我哋下次）見面」，通常係畀人用嚟講嘅。

喺英文入面，句嘢曾經一度成為咗潮流用語。

## 睇埋
*《未來戰士續集》
超音鼠自由騎士

**超音鼠自由騎士**（英文：Sonic Free Riders），係由世嘉開發嘅競速遊戲，2010年推出。

## 賽道
*海豚度假村
*洛基嶺
*冰凍森林
*大都會賽道
*岩漿裂谷
*被遺忘的墳墓
*最終工廠
*金屬城

## 參考


## 出面網頁
*超音鼠維基超音鼠搭便車
*超音鼠搭便車影片
超音鼠與世嘉全明星賽車

**超音鼠與世嘉全明星賽車**（英文：Sonic & Sega All-Stars Racing），係由世嘉開發嘅競速遊戲，2010年推出。

## 角色
*超音鼠
*AiAi
*明由紀
*亞歷克斯
*Amigo
*B.D. Joe
*Beat
*比利海切爾
*楚巴赫
*ChuBei
*Chuih
*豆豆
*傑基布萊恩特
*葉月涼
*烏拉拉

## 賽道
;潮流杯
*鯨魚潟湖
*冰谷
*輪盤賭路
*陽光之旅

;塗鴉杯
*澀谷市中心
*外圍森林
*渦輪循環
*樹梢

;雞蛋杯
*城牆路
*黑暗軍械庫
*跳躍遊行
*彈球公路

;恐怖杯
*下水道廢料
*失落的宮殿
*沙堆
*六角山

;桑巴杯
*洛磯過山車
*零號公路
*致命路線
*海洋廢墟

;馬騮杯
*賓果派對
*熔岩巢穴
*馬騮目標
*雷霆甲板

## 參考


## 出面網頁
*超音鼠維基超音鼠與世嘉全明星賽車
*超音鼠與世嘉全明星賽車影片
*超音鼠與世嘉全明星賽車線上遊戲
吳慧琪

**吳慧琪**（，）係香港女模特兒、KOL，隸屬Oretti Entertainment 伊尚娛樂。

## 簡歷
*吳慧琪小學讀，中學讀仁濟醫院王華湘中學，大專院校讀香港專業教育學院柴灣分校體育課程，大學讀英國Sheffield Hallam University，修讀科目BSc(Honours) Sport Business Management。
*2021-22 修讀榞劇場Radix Troupe全日制全方位藝術全人培植－戲劇課程。
*佢亦做過女子卡巴迪香港代表隊成員。

## 演出
### 節目演出（[[ViuTV]]）
*2021年：《直播王》參賽者（六強參賽者KiKi）
*2025年：《足球女將》參加者

### 舞台劇演出（榞劇場）
*2022年：榞創系列之《求身門事變》，作品《Survival》及《2772》演出各6場。

## 出面網頁
*
*
*
*
ViuTV 年中無休2023節目發布會

《**ViuTV 年中無休2023節目發布會**》（**ViuTV Program Parade 2023**）係香港MakerVille製作嘅節目，屬香港電視娛樂ViuTV嘅2023年下半年節目巡禮，將2023年4月27號ViuTV搞嘅「ViuTV 年中無休2023節目發布會」剪輯出嚟，喺2023年5月6號禮拜六晚23:30-01:00播出，而電視首播版同網上重溫版都冇提供字幕。

## 出席藝人
*司儀：駱振偉、鄭伊琪、李昭南
*表演：《全民造星V》參賽者、葉振弘@P1X3L、吳啟洋@P1X3L
*其他出席者：樊沛珈、鍾卓穎、許軼@COLLAR、王家晴@COLLAR、談善言、蘇皓兒、吳肇軒、衛詩雅、唐浩然、黃浚銘、蘇雅琳@COLLAR、陳安立、黎展峯、歐鎮灝@P1X3L、江𤒹生@MIRROR、陳卓賢@MIRROR、沈貞巧@COLLAR、林愷鈴、林家熙、朱鑑然、黃溢濠、黃奕晨、謝安琪、陳靜、李芯駖@COLLAR、賈曉晨、王頌茵、曾贊學、何啟華@ERROR、吳保錡@ERROR

## 介紹節目
### 全民造星系列
*《全民造星V》

### 綜藝娛樂
*《撞名撞城遊一番》
*《入島日本喇！》
*《韓國留學Day Day晴》
*《返學啦老豆》
*《癮營人》

### 資訊節目
*《我想身體健康》

### 原創劇
*《Food Buddies》
*《飛黃騰達》
*《冰上火花》
*《社內相親》
*《法與情》

### 暑假特備綜藝節目
*《全星暑假》

### 選秀節目
*《香港達人秀》

## 表演
*《全民造星V》參賽者「靚聲組」（Carson / Chit / Ritchie / Markchan / LokLok / Jason Loi） 演唱《世一》
*《全民造星V》參賽者「Guitar Unplug」（Nathan / Kim / 亨仔 / Tiger Foo / Anson Wong / 霆） 演唱《靈感床》
*葉振弘@P1X3L 演唱《海島與少年》
*吳啟洋@P1X3L 跳唱《Bad》
*《全民造星V》參賽者（KC / 生 / 貓仔 / Snoopy / 希晉 / Tsoul / Stick / 澤 / 白水 / James / Owen Lai / MK / Lulu / O / 王鋒 / 樂庭 / Dai Bon / Adams / Lyman / Kakit / Lubia / 光正 / TK / Taco: Rap）跳唱《前傳》

## 出面網頁
*ViuTV：ViuTV 年中無休2023節目發布會

## 電視節目變遷
星加坡地鐵東西綫

**東西綫**係星加坡地鐵第二條通車嘅地鐵路綫，1987年12月12號通車。而家佢係由SMRT地鐵營運嘅，從星加坡東區嘅巴西立站到星加坡西區嘅大士連站。東西綫全長57.2公里，係星加坡最長嘅地鐵路線。

呢條綫仲包括埋樟宜機場支綫，佢係從丹那美拉站到樟宜機場站，平均每15分鐘一班。

## 歷史
完善地區治理建議方案

**完善地區治理建議方案**（），或者可以叫**2023年香港區議會改革方案**，係香港政府提出改變香港區議會組成方法同改變地區治理架構嘅方案，方案喺2023年5月2號公佈，事前並未有安排公眾諮詢，大幅度削減直選議席數目同埋提高提名要求，喺同年第7屆香港區議會選舉實施。

喺2023年7月6日，立法會全票三讀通過咗《2023年區議會修訂條例草案》，並已經喺2023年7月10日正式刊登憲報實施，意味住改革方案已經正式獲得官方確認實行。

按政府嘅講法，方案係按照三個指導原則進行：
#「國家安全」必須放喺首位，全面準確、堅定不移貫徹「一國兩制」方針；
#全面落實「愛國者治港」原則；
#充分體現「行政主導」。

## 方案內容
### 「重塑區議會」

#### 區議會組成方法
喺改革之前，香港區議會由452個民選議席加27個當然議席（鄉事委員會主席）組成。喺改革之後，18個地方行政區唔變，當然議席亦唔變，但民選議席大幅削減到得返88席，而全香港會重新劃分44個選區，每個選區2席，用雙議席單票制選出，而候選人要攞到地區撲滅罪行委員會、地區防火委員會同分區委員會（下稱「三會」）三名委員提名。另外再增加兩類議席，包括176個由「三會」喺各地方行政區以全票制選出嘅「地區委員會界別議席」（有人會誤解係「間選」議席，但「三會」本身唔係民選產生，所以呢啲議席唔算「間選」議席），同埋179個由香港行政長官直接委任嘅委任議席。政府同時會設立由政務司司長擔任主席嘅「區議會資格審查委員會」，由兩到四名官守成員加一到三名非官守成員所組成，確保所有區議員符合擁護《香港基本法》、效忠香港特區政府嘅法定要求。

呢次改革大幅削減區議會嘅民主成份，民選議席只係佔88席（18.72%），比起頭一屆1982年香港區議會選舉嘅132席（26.94%）更加低。此外，區議會委任議席自2015年第5屆香港區議會選舉取消短短兩屆後亦再一次重新引入。

#### 其他同區議會有關嘅措施
其他同區議會有關嘅措施包括：
*由民政事務專員出任區議會主席，唔設副主席（恢復1982年頭一屆區議會嘅做法）
*引入區議員履職監察制度，對行為表現唔符合公眾期望嘅區議員進行調查同安排懲處
*維持改革後嘅區議會議員嘅酬金同津貼水平同而家差唔多

### 「強化地區治理架構」
*設立「地區治理領導委員會」，由政務司司長主持，領導地區治理整體策略同政策和措施
*將政務司副司長主持嘅「地區事項統籌工作組」改組成「地區治理專組」，取代原有嘅「地方行政督導委員會」，統籌同指揮各政策局同部門地區工作

## 坊間批評同官方回應
坊間普遍認為改革方案下區議會嘅民主成份大幅減少，新思維立法會議員狄志遠曾經向政制及內地事務局局長曾國衞反映有關意見，局長回應話《基本法》有關區域組織嘅條款只係「賦權性條款」，特區可以揀去成立區域組織，但冇憲制責任必須成立；《基本法》亦完全冇提過區域組織點樣組成，意味區議會冇需要由選舉產生，所以話「區議會係特區民主進程」嘅概念只係「僭建」到《基本法》。

## 睇埋
*香港2021年政改方案
*區議會資格審查委員會

## 參考

## 出面網頁
*民政事務總署 - 公共服務 - 地區行政 - 完善地區治理建議方案
淘大花園無屍命案

**淘大花園無屍命案**係香港一單殺人案，2011年發生喺牛頭角淘大花園E座，本嚟係香港頭一單「無屍、無法證、無招認」而入罪嘅謀殺案，最後被告改口招認自己殺人後，成功推翻謀殺罪名，只係判誤殺罪成。

## 案情
死者**秦嘉儀**死嗰陣33歲，祖籍四川，同一位香港貨車司機結婚後，喺2006年到香港定居，之後離咗婚，並喺夜總會做女公關，識到當時已婚嘅被告**陳文深**，2008年開始做咗佢嘅二奶，陳文深亦買咗個淘大花園E座單位畀秦嘉儀住。2011年3月，呢段關係畀陳文深當時老婆揭發，而秦嘉儀自同年10月5號下晝4點進入淘大花園E座後，從此人間蒸發。

雖然一路搵唔到秦嘉儀條屍，法證亦無任何發現，而陳文深亦唔認有謀殺秦嘉儀，但由於查到陳文深喺秦嘉儀失蹤兩日後曾進入大廈用手推車推走一個大尼龍袋，佢八達通亦有買防臭劑同保鮮紙嘅紀錄，所以單憑環境證供落案起訴佢謀殺。2015年8月初審入面，陪審團一致裁定謀殺罪名成立，依例判處終身監禁。2017年第一次上訴，陳文深招認自己誤殺，供出殺人同棄屍過程，但維持原判；2023年2月第二次上訴，陪審團一致裁定佢謀殺罪名唔成立，誤殺罪名成立，裁定佢係受挑釁下殺害事主，判監9年半。

## 參考
中國嘅稱號

**中国**一词有多種含义，喺唔同时期、唔同一区、唔同语言、唔同政治立場嘅人，对“中国”一词，可能有唔同理解或解释。

古时“中国”含义唔一：或者指天子所在嘅京师为“中国”。《诗··大雅民劳》：“惠此中国，以绥四方。」毛传：“中国，京师都”《史记·五帝本纪》：“夫而后之中国，践天子位焉”《集解》：“刘熙曰；‘帝王所都为中，故曰中国’”或者指华夏族、汉族一区为中国（以其喺四夷之中）。《诗··小雅六月序》：“《小雅》尽废，就四夷交侵，中国微矣”又《礼记·中庸》：「系以声名洋溢乎中国，壅同几貊。”，而华夏族多建都于黄河南、北，因称其噉为“中国”同“**中土**”、“**中原**”、“**中州**”、“**中夏**”、“**中华**”含义相同。此外，古时「中国」一词都具有单独代指寡佬民族嘅用法。

秦汉之后，“中国”一名主要作为统一嘅中央王朝统治领域嘅泛称或者正统王朝通称，基本上涵盖咗地理、民族和文化意義 。

明朝喺对外官方文件上面都有以中国自称，如明太祖赐日本国书与万历皇帝畀丰臣秀吉嘅诏书中，就使用「中国」自居。明朝郑和下西洋嘅过程中，先后有随行人员写咗去见闻录，如马欢《瀛涯胜览》描述中，对外多次以中国自称。活跃於明朝万历年间嘅西洋传教士利瑪竇喺其著作《中國札記》中亦寫道：「今日我哋通常称呼呢个国家为Ciumquo（中国）或者Ciumhoa（中华），第一个字表示王国，另一个字表示花园，两个字摆喺埋一齐就畀翻译为‘位于中央’。我听讲之所以叫做呢个名系因为中国人认为天圆地方，而中国就位于呢块平原嘅中央」 至於在國體意義上以「中國」的稱號做為實行現代主權國家嘅權利，就系直至1689年9月7日中俄《尼布楚條約》簽訂後首次出現於正式條約上。1909年，清朝喺中國第一部成文國籍法《大清國籍條例》中明確地以法律形式自稱為「中國」。

从晚清开始，中国同外国的传统朝贡关系，开始由条约关系逐渐取代。條約系主權國之間嘅約定，点喺條約中稱呼自己就体现咗对自己嘅身份嘅認同。中國大陸學者李扬帆認為，喺通常情況下，清朝以「中國」和「中華」代表國家，而以「大清」代表政府 。

## 出面網頁
開心香港

**開心香港**（），係香港政府喺2023年喺香港舉辦嘅大型活動，目的的係為咗增添社會歡樂氣氛，同埋刺激消費同經濟。呢個活動係由財政司司長陳茂波喺《2023-24年度財政預算案》提出，並喺2023年4月24號開記者會公佈細節。

## 活動一覽
主要活動包括：
*全港戲院日：4月29號搞，所有戲院劃一優惠票價30蚊
*開心香港美食市集：
**第一場喺4月29到30號喺香港會議展覽中心搞
**第二場喺5月6到7號喺沙田大會堂廣場同沙田公園搞
**第三場喺6月3到4號喺觀塘海濱花園發現號搞

## 睇埋
*香港節
*香港夜繽紛

## 參考

## 出面網頁
*開心香港
*
*
大乪

**大乪**（，「乪」讀做「劇」）係香港新界元朗區八鄉一條村，鄰近河背同馬鞍崗。
華人紀念碑

**華人紀念碑**（）係香港一座紀念碑，紀念第一次世界大戰同第二次世界大戰嘅華人殉難者，喺中環香港動植物公園入面。紀念碑係花崗石做嘅牌坊，1928年5月6號由時任香港總督金文泰揭幕，本嚟只係紀念第一次世界大戰嘅華人殉難者，第二次世界大戰期間損毀咗，戰後重修時紀念埋第二次世界大戰嘅華人殉難者。

紀念碑頂部刻有英文：「IN MEMORY OF THE CHINESE WHO DIED LOYAL TO THE ALLIED CAUSE IN THE WARS OF 1914 - 1918 AND 1939 – 1945」，而兩側都刻有中文：「紀念戰時華人為同盟國殉難者」，分別之處係右側同左側各刻上細字「一九一四年至一九一八年」同「一九三九年至一九四五年」。

2021年3月11號，華人紀念碑被評為香港一級歷史建築。
超級馬騮波3D

**超級馬騮波3D**（英文：Super Monkey Ball 3D），係由世嘉開發嘅平台遊戲，2011年推出。

## 參考


## 出面網頁
*超級馬騮波維基超級馬騮波3D
*超級馬騮波3D影片
3C

可以係指：

## 天文
*劍橋第三射電源目錄，英文Third Cambridge Catalogue of Radio Sources。所列星體都以3C為代號頭。

## 商
*三仙錢，美國舊時值三個仙銀仔。

## 電腦
*臺灣用語，講電腦、通訊以及消費電子產品三樣嘢，即computer, communication, and consumer electronics三者C字綴為3C。

## 組織
*紀利華木球會，香港一間木球會，俗稱「3C會」
顛地噴泉

**顛地噴泉**（）係香港舊時一座噴水池，喺中環皇后大道中，舊香港大會堂正前面，由顛地洋行（寶順洋行）喺1864年出錢起，1869年隨大會堂啟用，直到1933年拆咗。
三軍司令官邸

**三軍司令官邸**（）係香港一座官邸，自1997年主權移交後做咗駐港解放軍總司令官邸，喺山頂白加道11號，1978年起好，取代金鐘嘅舊三軍司令官邸（而家改建成茶具文物館）。
官立嘉道理爵士小學

**官立嘉道理爵士小學**（）係香港灣仔區一間官立小學，而家校舍喺掃桿埔東院道9號。學校1891年創校，初頭喺西營盤，1959年搬到現址。呢間學校有比較多嘅南亞裔學童入讀。

## 睇埋
*官立嘉道理爵士中學（西九龍）
太豐匯

**太豐匯**（）係香港九龍九龍灣一座寫字樓，喺啟祥道17號，2016年起好，高27層。

大樓起好嗰陣係叫**高銀金融國際中心**（，又叫**高銀金融環球中心**），曾經係高銀金融嘅總部。因為大樓易手畀太盟投資集團同豐樹集團，喺2024年3月1號易名。
福保站

**福保站**係深圳地鐵3號線一個站，喺紅花路同益田路交叉口西側。個站2020年10月28號啟用。呢個站係3號線嘅尾站，係福田保稅區裏面。

## 參考
大甲鎮瀾宮

**大甲鎮瀾宮**俗稱**大甲媽祖廟**，係一座位在臺灣臺中市大甲區嘅媽祖廟。該廟係臺灣台灣媽祖信仰嘅代表廟宇之一。每年嘅大甲媽祖遶境進香亦係臺灣民間信仰中受矚目嘅宗教盛事之一，並被列為中華民國無形文化資產民俗類重要民俗嘅一。
類:天后廟
類:臺中
類:大清建築
日內瓦國際發明展

**日內瓦國際發明展**（International Exhibition of Inventions Geneva）喺1973年創辦，係一年一度，由瑞士聯邦政府、日內瓦州政府、日內瓦市政府同埋世界知識產權組織舉辦嘅大型國際展覽。截止至2014年已成功舉辦42屆。參展者主要來自第三世界國家，唔少發明愛好者，會喺呢度展示自己嘅發明同新思想。

## 往屆回顧

## 相關連結
*日內瓦國際發明展 
* 日內瓦國際發明展 

## 參考
海報環節

**海報環節**，又叫**海報演示**、**海報滙報**、**海報發表**或者**海報交流**，係指學術研討會或者類似活動之中，專門俾學者親自解釋自己嗰張研究海報嘅時段，在場嘅其他學者可以即場問問題。研討會可以有一個或者多過一個海報環節。

海報環節係一種帶有互動性嘅匯報學術成果嘅渠道，研究生或者新晉學者成日都會爭取機會，想喺海報環節嗰度匯報自己嘅研究，籍此識多啲人、練習點樣向人解釋研究結果... 等等。

要參與海報環節，研究者通常要首先向搞研討會嘅組織提交摘要，跟住個組織要審批份摘要，檢視佢係咪有足夠價值。有陣時，呢個過程入便可能包埋同儕互評，符合學術期刊發表嘅資格。評審人員揀好，就會通知投稿嘅人話俾佢哋知佢哋有冇被選中。

## 設計

研究海報嘅設計，好多時要做到用視覺化嘅方式快速提供資訊俾行過嘅人。以下係一啲較多人講嘅技巧：
* 清晰層次：標題要大而簡潔；用小節標題（如**研究背景**、**方法**、**結果**、**結論**）劃分二到四欄，等讀者可以輕易於由左至右、由上而下閱讀，跟從所謂嘅 Z 字形眼郁動。
* 精簡文字：以要點代替長嘅段落；每段唔多過三到四行，避免細字密排。
* 圖像優先：用高解像度嘅統計圖同相；圖例、座標、單位標示要齊全；顏色對比足夠以保障可讀度。
* 一致風格：整體配色、字體、行距同留白要前後一致；避免過多裝飾元素分散注意力。
* 實用資訊：於標題附近列出作者、所屬機構、聯絡電郵；可加 QR 碼連結論文全文或者數據集。
* 尺寸規格：要遵守主辦方要求，並預留少少邊位方便貼喺第啲海報隔籬。

## 匯報

參加海報環節，仲會講求口才，參加者唔單只要做到幅海報吸引到人，仲要向人講解自己嘅研究，尤其係呢啲研究對人類知識作出咗咩貢獻。以下呢啲都係常見嘅匯報技巧：
* 開場稿：佢哋好多時要準備 30 秒同 1 分鐘版本，自我介紹，加埋研究問題、最重要發現係乜同埋呢啲發現有咩意義噉。
* 互動導向：可以首先問對方嘅背景或有咩興趣，再按需要調整深度；鼓勵對方提問，適當嘅時候用筆示範海報重點。
* 語言精準：用簡潔專業術語配合通俗解說；避免讀稿式逐字重述海報全文。
* 時間管理：高峰時段以概要為主；如果對方想深入，提供資料連結或約後續交流。
* 收集反饋：記錄常見問題、建議同潛在合作；準備咭片或聯絡方法。
* 儀態與佈局：企嘅姿勢要自然、目光接觸、音量適中；現場備有簡短手冊或圖例打印件以備派發。

## 睇埋
*研討會
*學術文

## 註

## 引

## 拎

*簡介研討會海報嘅設計
Moon tang

**moon tang**（本名：**鄧凱文**，）係香港女唱作人，2020年用獨立音樂人身份出道，2022年加入香港華納唱片並開始有派台歌。
## 備註

## 出面網頁
*
* moon tang - YouTube
劉君冬

**劉君冬**（，），係香港創作女歌手，2022年用獨立音樂人身份出道並開始有派台歌。佢本嚟係一位，自2019年開始參與唔少MV製作，到2022年開始做埋創作歌手，包辦作曲填詞。

## 演出

### 電視節目（[[ViuTV]]）
*2023年：《Chat It Out》第4、6集嘉賓
*2023年：《粉絲福利署》第64集嘉賓
彩現農場

（；）：要（例如）播一啲有高質 CG 嘅戲嗰陣，部電腦就要高速噉做極大量嘅運算，而呢啲噉嘅運算普通嘅電腦好多時都做唔嚟，可能會  成幾日先至出到一格；彩現農場就係一啲高性能嘅電腦叢集，專門用嚟高速噉做彩現嘅；做拍戲等工作嘅人成日都會用到彩現農場。

## 睇埋
*分散運算
*電腦叢集

## 攷
青竹蛇

**青竹蛇**（學名：***Trimeresurus stejnegeri***）又叫**竹葉青蛇**，係蝮蛇科青竹蛇屬嘅動物，原產東亞同南亞，係條綠色嘅毒蛇。
台積電

**台積電**（）全名**台灣積體電路製造股份有限公司**（），係臺灣一間半導體製造商，亦係全世界最大規模嘅半導體製造商，1987年成立。
厄瑪奴耳

**厄瑪奴耳**（英文：**Immanuel**）又譯**以馬內利**，係聖經入面嘅一個詞，意思係「天主同我哋一齊喺度」。
郭婞淳

**郭婞淳**（拼音：**Kuo Hsing-chun**，阿美話名：**Tana**，），係中華台北女子舉重運動員，2020年東京奧運舉重女子59公斤級金牌得主，職業生涯入面破過11次世界紀錄。佢係阿美族人，宜蘭縣羅東鎮出世。

類:中華台北奧運金牌得主
茂宜

**茂宜**（**Māui**）係波利尼西亞神話入面一個偉大嘅文化英雄，喺波利尼西亞各地都有唔同關於佢嘅故仔流傳。

## 流行文化
2016年迪士尼動畫電影《魔海奇緣》入面出現過「茂宜」嘅角色（粵語版由張繼聰配音）。
訓民正音

《**訓民正音**》（韓文：**훈민정음**）係創制韓文字（諺文）嘅書，由大朝鮮國第四代國王李裪（世宗大王）喺1446年頒佈，佢覺得朝鮮話同中國話唔一樣，啲朝鮮人用漢字唔係幾方便，所以就同啲語言專家整咗呢本書出來，方便啲朝鮮人寫朝鮮話。
牡丹社事件

**牡丹社事件**係大日本帝國用報復琉球國琉球族被殺害做藉口，1874年（大清同治十三年，日本明治七年）5月攻打屬大清領土嘅臺灣牡丹鄉嘅臺灣原住民部落，最後大清同日本簽和約，大清實際要賠日本50萬兩銀，而和約嘅字眼後尾亦畀日本利用，指大清冇否認琉球國係日本屬地，最終日本吞併咗琉球國。
國王排名

《**國王排名**》（日文：**王様ランキング**）係日本漫畫，由十日草輔著作，2017年開始網上連載。
滿州鄉

**滿州鄉**係中華民國臺灣屏東縣嘅一個鄉，面積約莫142平方公里，人口約莫7千。
豐濱鄉

**豐濱鄉**係中華民國臺灣花蓮縣嘅一個鄉，面積約莫162平方公里，人口約莫4千。
新城鄉

**新城鄉**係中華民國臺灣花蓮縣嘅一個鄉，面積約莫29平方公里，人口約莫2萬。
玉里鎮

**玉里鎮**係中華民國臺灣花蓮縣嘅一個鎮，面積約莫252平方公里，人口約莫2.2萬。
金峰鄉

**金峰鄉**係中華民國臺灣臺東縣嘅一個鄉，面積約莫381平方公里，人口約莫4千。
成功鎮

**成功鎮**係中華民國臺灣臺東縣嘅一個鎮，面積約莫144平方公里，人口約莫1.3萬。
Now寬頻電視／香港電視娛樂外購日本動畫一覽

本條目列出曾經於香港Now TV／香港電視娛樂播放嘅外購日本動畫（包括電視動畫、OVA、劇場版及動畫電影）。
註：動畫名稱**前**為該動畫於Now TV／香港電視娛樂嘅首播日及頻道，動畫名稱**後**為該動畫於其製作地首次播放或放映的年份（如有）。
**季數**和**集數**以Now TV／香港電視娛樂已播放或預定播放作計算。

: 首播中的動畫以**黃色**底色標示
: 粵語配音以此**米色**底色標示
: 日語配音播放以此**淡紫色**底色標示
## 電視動畫
### 2022年

### 2023年

## 劇場版

## 動畫電影
}
|bgcolor="beige"|新海誠作品系列-->
|-bgcolor="beige"
|阿基拉
|Now爆谷台
|
|1988
|數碼復修版首播時不設粵語配音2021年8月20號重播2022年2月16號重播2022年3月14號重播2022年4月12號重播2022年5月13號重播2022年7月11號重播2022年8月27號重播2022年11月15號重播2022年12月7號重播2023年2月4號重播2023年3月27號重播2023年5月2號重播
|-bgcolor="beige"
|攻殼機動隊
|Now爆谷台
|
|1995
|爆谷10點院線首播時不設粵語配音2022年3月9號重播2022年4月16號重播2022年6月6號重播2022年7月10號重播2022年8月10號重播2023年2月22號重播2023年3月20號重播
|-
|浪尖上的約定
|Now爆谷台
|
|2019
|爆谷8點院線2022年4月11號重播2022年5月14號重播2022年8月3號重播2023年2月8號重播2023年4月4號重播
|-
|猶瑟與虎魚們
|Now爆谷台
|
|2020
|爆谷8點院線2022年5月18號重播2022年6月3號重播2022年6月14號重播2022年7月16號重播2022年9月26號重播2023年1月22號重播2023年3月17號重播2023年5月19號重播
|-bgcolor="beige"
|龍與雀斑公主
|Now爆谷台
|
|2021
|爆谷10點院線首播時不設粵語配音2022年8月14號重播2022年11月6號重播2022年12月19號重播2023年1月27號重播2023年3月21號重播
|-bgcolor="beige"
|藍色恐懼
|Now爆谷台
|
|1997
|數碼修復版爆谷午夜院線2022年10月5號重播2022年11月28號重播2023年1月7號重播2023年2月21號重播2023年3月29號重播2023年5月14號重播
|-
|千年女優
|Now爆谷台
|
|2002
|數碼修復版爆谷午夜院線2022年10月12號重播2022年11月21號重播2023年1月21號重播2023年3月4號重播2023年5月21號重播
|-bgcolor="beige"
|東京教父
|Now爆谷台
|
|2003
|數碼修復版爆谷午夜院線2022年10月19號重播2022年11月25號重播2023年1月14號重播2023年2月28號重播
|-
|rowspan="2"|妄想代理人
|rowspan="2"|Now爆谷台
|
|2020
|前篇爆谷午夜院線2022年11月5號重播2023年2月13號重播2023年5月28號重播
|-
|
|2021
|後篇爆谷午夜院線2022年11月5號重播2023年2月20號重播2023年5月29號重播
|-
|漁港的肉子
|Now爆谷台
|
|2021
|2023年1月22號重播2023年2月18號重播2023年3月16號重播2023年5月8號重播
|-
|回憶三部曲
|Now爆谷台
|
|1995
|爆谷午夜院線2023年2月26號重播2023年3月5號重播2023年4月17號重播2023年5月17號重播
|-bgcolor="beige"
|鱷魚君最後的100天
|ViuTV
|
|2021
|週六好戲勢
|-
|}

## 睇埋
*香港電視娛樂外購動畫一覽
*無綫電視外購日本動畫一覽

## 參考
吳爾初

**吳爾初**（，）係香港電視節目主持，亦係一位電影場記人員。

## 簡歷
吳爾初中學讀廖寶珊紀念書院，同後嚟做咗藝人嘅吳若希做過同班同學。佢大學讀香港浸會大學電影及媒體藝術系，做過學會外務副主席，讀書時做過兼職體育節目主持人。

## 演出
### 電視節目（ViuTV）
*2023年：《環環相扣》主持

### 電視劇（ViuTV）
*2016年：《前度》 飾 美玉朋友（第1集）
*2019年：《理想國—BFGF》

## 電影場記
*2022年：《阿媽有咗第二個》
*2023年：《電子靈》

## 出面網頁
*香港影庫：吳爾初
分析語

**分析語**（）係有關語言類型嘅概念，按照構詞方式（字詞點樣組成）將語言分類。如果話某隻語言係分析語，意思係話佢哋好少可加詞綴落去字詞嘅詞幹度，毋靠詞形變化。例如粵語同標準官話就係噉，公認係非常分析嘅語言。除此之外，廿一世紀初嘅英文亦都傾向分析語，缺乏性別或者格等歐洲語言常見嘅構詞變化。

分析語好多時主要係靠語序同**幫手字詞**（包括助詞同介詞呀噉）嚟表達啲字詞之間嘅關係，而毋靠詞形變化。例如

## 嗌法
分析語相關詞彙嘅外語嗌法：
***分析語**：
**
**
***幫手字詞**：

## 基礎概論

用時態做例子。好似英文、法文同埋日文等嘅多種語言，都會用詞形變化嚟表達「件事係幾時發生嘅」呢一件資訊。相比之下，粵語就係齋靠「加多幾隻字詞」嚟表達同樣嘅資訊。想像例句
:「我坐喺度食叉燒包。」
可以變成
:「琴日下晝四點，我坐喺度食叉燒包。」（表達咗**過去**）
:「聽日朝早九點，我會坐喺度食叉燒包。」（表達咗**未來**）
——多咗嘅字詞，幫手表達「件事係喺咩時間發生嘅」呢一件資訊。

## 東亞語言
### 漢語

### 其他

## 歐洲語言

## 語言演變

喺 5 至 15 世紀期間，英文被指係演變到愈嚟愈傾向分析語。例如由古英文變到去中古英文嗰段期間，英文喪失咗大部份嘅文法格系統：古英文曾經有一個變格系統，同拉丁文、希臘文、同埋德文等好相似，簡單噉講即係一隻字詞要視乎佢喺句子入邊做乜嘢角色而變樣；到咗中古英文嘅時期，呢啲系統都逐漸失傳。而到咗廿一世紀初，英文淨係得屬格仍然存在，而屬格以外嘅文法格近乎唔見晒咁滯，係得例如男性第三人稱代詞做主語嗰陣係 **he**（主格）但係做賓語嗰陣要變做 **him**（賓格）呀噉。

## 睇埋
*孤立語
*中文字
*迂言

## 註釋

## 引咗
校花校草2022

《**校花校草2022**》（）係香港嘅選秀比賽，由YouTube頻道「試當真」主辦，叱咤903、yes!!同YouTube頻道「JFFT」合辦。呢個比賽係自雜誌《FACE》2016年停刊而停辦「FACE UStar大專校花校草選舉」後，香港再度出現嘅同類型比賽。呢個比賽參賽資格包括中學同大專院校嘅學生。比賽喺2022年8月5號到10月22號進行，有51個參賽者（25男26女）入圍，最後選出「校花」吳伊琳同「校草」林子峰，兩人可以簽約做「試當真」旗下藝人。

## 參賽者

## 決賽結果

## 出面網頁
*  《校花校草2022》嘅官方網站  
*  《校花校草2022》嘅官方 Instagram 頁面 
* YouTube上嘅「校花校草2022」播放清單
吳伊琳

**吳伊琳**（，），暱稱**510**，係香港YouTuber，「試當真」幕前成員，喺2022年贏咗由「試當真」主辦嘅「校花校草2022」校花冠軍後簽約加入「試當真」。

## 簡歷
吳伊琳本身係幼兒教育學系嘅學生，因為喺2022年贏咗「校花校草2022」而加入「試當真」演出網絡影片。

## 演出
### 電視劇（[[ViuTV]]）
* 2025年：《翻盤下半場》飾 蒙美（中學時期）

### MV
* 2022年：Dear Jane - 到底發生過什麼事

### 網絡影片（[[試當真]]）
* 2022年：試映劇場《碰瓷》
* 2022年：《Channel需要乜》
* 2023年：試映劇場《現場環境安全》
* 2023年：試乜都得《宮鬥火鍋遊戲：鍋心計》
* 2023年：試映劇場《開年飯戲攻心計》
* 2023年：試映劇場《無痛失業》
* 2023年：試玩毛《今際之國的有J》梅花K 分數爭奪戰
* 2023年：試玩毛《今際之國的有J》紅心J 單人牢房
* 2023年：試乜都得《試破克蘇魯》
* 2023年：試當直《手擂Scrambled egg》

### 平面廣告
* 2022年：譚仔雲南米線 濃汁豬軟骨寬麵 
* 2022年：Deliveroo Signature煎蛋安格斯
* 2022年：豐澤電器 Apple產品好賞分期計劃 - 現貨出iPhone 14 Pro Max
* 2022年：日本50惠男士洗髮露
* 2023年： 2023 農曆新年系列
* 2023年： DEFINE

### 影片廣告

* 2024年：賞茶 A Nice Gift 「紅茶粉粿」由兩位賞茶大使( 試當真 Trial & Error 510及阿康)演出

## 參考

## 出面網頁
* 
*吳伊琳參賽校花校草2022嘅個人資料
吳心瑜

**吳心瑜**（）係香港無綫電視前新聞從業員。

## 簡歷
吳心瑜中學讀嘉諾撒書院，大學喺加拿大卑詩大學讀，2019年加入無綫新聞，曾經做外電編輯同港聞組記者，2022年辭工。

## 出面網頁
*
*吳心瑜個人官方領英檔案
馬尾草

**馬尾草**，即**木賊屬**（學名：***Equisetum***），係木賊目木賊科下現存唯一嘅屬，係蕨類植物同多年生草本植物，喺地球已經有超過1億年，被睇成「活化石」。
胡蘆巴

**胡蘆巴**（學名：***Trigonella foenum-graecum***），又寫做**葫蘆巴**，係豆科胡蘆巴屬下一個品種，一年生草本植物。佢嘅籽係南亞同西亞常用嘅香料，亦可以做中藥。
紫花苜蓿

**紫花苜蓿**（學名：***Medicago sativa***）又叫**紫花苜蓿草**，係豆科苜蓿屬下一個品種，多年生草本植物。呢種植物喺世界各地被廣泛種植做乾草飼料。
石竹屬

**石竹屬**（學名：***Dianthus***）係石竹目石竹科下一個屬，有約莫340種，包括石竹。
甘藍

**甘藍**（學名：***Brassica oleracea***）係十字花科蕓薹屬下一個品種。佢有好多變種，都係常見嘅菜蔬，譬如椰菜、椰菜花、西蘭花、芥蘭、德國蘿蔔、羽衣甘藍、椰菜仔。
標竿人生

**《標竿人生》**（*The Purpose Driven Life*）係一本暢銷嘅基督徒靈修讀物，作者係基督教牧師華理克，由 Zondervan 喺2002年出版。書中提出咗四十日嘅個人靈修旅程，解答人類被上帝創造嘅五個人生目的。
椰菜仔

**椰菜仔**又叫**抱子甘藍**，係甘藍嘅其中一個變種，亦係種菜蔬，外型似超迷你嘅椰菜。
苦艾

**苦艾**（學名：***Artemisia absinthium***）又叫**中亞苦蒿**，係菊科蒿屬下一個品種。佢係釀造苦艾酒嘅原料。
江錦鑫

**江錦鑫**（1967年－），祖籍福建福州，美國籍親中派華裔商人兼律師。

## 公職

* 美國紐約中美商會會長

## 早年生涯
佢喺福建省福州市嘅一個普通農民家庭長大，五歲跟住屋企人移居香港，15歲隻身離開香港前往紐約發展投靠親人，初初與餐飲業為主。

去到2001年，美國因為九一一事件，紐約曼哈頓地區經濟受到重創，佢趁低入市，大舉投資當地房地產，賺取第一桶金。之後佢一度與保險公司工作，但之後好快就俾帶入律師行業。後來，佢亦陸續投資唔同行業。

之後，佢亦參與一啲喺北京政府支持下當地嘅華人僑領工作，雖然長年喺美國生活，但就一直自視係中國人。喺武漢肺炎疫情期間，佢亦從美國大量直送醫療物資前往中國。

## 爭議

### 以馬斯克之名詐騙
喺2023年，佢作為主席參與創立「華爾街雜誌」(Wall Street Magazine)，首期刊物以特斯拉CEO伊隆馬斯克作封面，聲稱佢本人會親自到場參與一場雜誌相關嘅宴會，結果吸引咗唔少人，有人甚至花咗一萬蚊美金報名。但結果佢只係搵咗假貨出嚟，結果引起眾怒。

## 參考
點 (希伯來文)

**點**（），喺希伯來文，係指加喺字母上面、下面或者中間（通常係下面）嘅細粒注音符號，絕大部份用嚟表示希伯來字母寫唔出嘅母音。除咗喺聖經入面會用之外，好似日文嘅振假名或者中華民國國語嘅注音咁，一般情況都都唔會寫；例外情況包括畀細路睇嘅書、畀初學者睇嘅書、容易搞錯讀音嘅生辟字等等。

## 註

## 攷
H.K. Lovecraft

**H.K. Lovecraft**係一間2018年喺香港成立，香港第一間專釀拉格啤酒嘅手工啤酒廠。現時酒廠喺新界青衣，主力生產德式拉格啤酒。

## 背景

H.K. Lovecraft係由林浩熙於2018年創立。佢喺美國讀書嗰陣試過當地嘅手工啤酒後，啟發佢對手工拉格啤酒嘅興趣同創業開釀酒廠嘅諗法。之後佢分別喺美國同德國讀釀酒課程，獲得德國頒發嘅釀酒大師（Master Brewer）資格後，返香港開咗第一間本地專釀手工拉格啤酒釀酒廠。

H.K. Lovecraft個名係啟發自美國恐怖文學作家H. P. Lovecraft，酒廠嘅設計亦都參考咗佢筆下嘅圖書館裝潢。

2019年，H.K. Lovecraft參加咗第三屆柏林國際啤酒比賽，獲頒2019年香港最佳酒廠，並有兩款啤酒喺比賽中攞獎。

## 產品

而家H.K. Lovecraft一共有六款常規產品，包括五款德式拉格啤酒，以及一款Cold IPA。另外會不定期推出限量產品，並曾經同香港蜂園同地區組織推出啤酒。

### 常規產品

### 限定產品

## 參考資料
完成式

喺語言學上，**完成式**（）係一種時態（或者精確啲講係文法體），意思係話隻動詞指嗰件事「已經完成咗」。

例如：
:（英文）**I have had my dinner.**
→（廣東話）**我已經食咗晚餐喇。**

## 睇埋
*句尾助詞，廣東話會用嘅句尾助詞嚟表示「件事完成咗」噉嘅意思。
*動詞結點
問句

（）係指一句句子做嘅係「想要求某啲資訊」。

## 睇埋
*句尾助詞，廣東話可以用嘅句尾助詞嚟將句嘢變成問句。
*語序，某啲語言（例如英文）會用語序表示問句。
接骨木

**接骨木**，即**接骨木屬**（學名：***Sambucus***），係川續斷目五福花科下一個屬，有約莫20種。佢嘅果叫**接骨木果子**或者**接骨木莓**，可以整果醬同果汁。而**接骨木花**亦可調配飲品。
日產NT450 Atlas

**日產NT450 Atlas**（）係日本三菱Fuso公司製造，日產汽車公司販售嘅輕型同中型貨車。喺2012年11月8號發表，2013年1月8號發售，車身代號係**H44**型。

## 睇埋
*三菱Fuso Canter
*UD Kazet

## 參考

## 出面網頁
* Webカタログバックナンバー NT450アトラス
梁文源

**梁文源**，香港網民稱呼佢做阿源，曾經係單身雙失青年，接受無綫電視時事專題節目《星期日檔案》訪問嘅時候，因為爆出「我覺得自己係零」、「這些機會不是屬於我的」等金句，廣受網民關注。

節目播出後，佢社工協助下改變生活，曾經喺社區青年中心做助理，之後更加喺香港大學圖書館做管理員。去到2013年，阿源亦宣布相識8年，拍拖5個月嘅女友Fanny結婚。

## 參考
梁利堂

**梁利堂**，美籍華人，祖籍台山，親北京派大波士頓地區僑領，中國共產黨間諜。

## 部分公職

* 大波士頓中國和平統一促進會創辦人
* 中華公所常務委員
* 美國中餐聯盟副主席

## 政治立場同觀點
佢喺政治上支持中共政權同兩岸統一，又支持一帶一路。例如，喺2022年10月1號，佢就有份喺帝苑大酒樓席開48檯，慶祝中國國慶。

## 事件

### 因為擔任中共間諜被捕
2023年5月9號，佢因為非法擔任外國政府代理人，向中共政府提供波士頓地區嘅「黑名單」（親民主異見人士），參與組織支持中共嘅集會，騷擾聲援香港民主運動人士，被美國政府拘捕。

控罪指，梁利棠自2018年開始，持續同中國外交部，以及喺紐約嘅中國公安聯絡。控罪特別提到，喺2018年8月18號，當時有示威者到波士頓州議會大樓示威，梁利棠就喺現場拍攝同搜集示威者資料，舉報俾中方人員。而家喺波士頓愛默生學院就讀新聞學嘅香港本土派政治人許穎婷回應事件嘅時候就話，唔明白點解美國要要花四年先採取行動，又話當地香港人一直以來都因為中共嘅騷擾承受好大壓力。

## 參考
盧建旺

**盧建旺**，美籍華人，中國共產黨間諜，有份以「美國長樂公會」名義，幫中共設立「海外警察站」，協助中國政府進行監控、統戰任務。

佢長期擔任中共海外打手，政治上佢支持兩岸統一，曾經協助中共組織反對法輪功抗議活動同埋蔡英文過境美國。

喺2023年4月，佢同另一中共間諜陳金平被美國聯邦調查局拘捕。

## 參考
關山鎮

**關山鎮**係中華民國臺灣臺東縣嘅一個鎮，面積約莫59平方公里，人口約莫8千。
超級泡泡龍

**超級泡泡龍**（，又稱：**泡泡龍3000**），係由TAITO開發嘅彈珠消除類遊戲，2000年推出。

## 遊戲模式
;Puzzle mode
佢由一個級別分支組成，玩家喺2條可能嘅路徑之間進行選擇，直到到達終點，總共30個級別。

*練習模式
*普通模式
*經典模式（關卡同泡泡龍方塊2一樣）

;Player vs Computer mode
故事模式嘅一種，展示每個角色嘅起源遊戲。擊敗所有角色之後，玩家會欣賞一段關於佢所玩過嘅角色嘅小結語。

*普通模式
*專家模式（即係困難模式）

;Player vs Player mode
多人模式。

## 角色
*小傢伙
*Catch
*真菌屬
*卡茨
*貓
*Mr
*T小姐
*Pinky
*普卡東
*湯姆和山藥
*沃洛

## 參考


## 出面網頁
*泡泡龍維基超級泡泡龍
*超級泡泡龍影片
*超級泡泡龍線上遊戲
從沒這麼愛戀過

《**從沒這麼愛戀過**》係香港歌手許志安嘅唱片，喺1993年12月14日推出。

## 曲目
李修頓

**李修頓**（，），美國共和黨政治人物。

## 選舉經歷
喺2022年紐約州州長選舉，佢代表共和黨參選，並得到美國親北京派華人僑領江錦鑫支持，但係以6%之差輸咗比民主黨現任州長霍楚。

## 參考
2022年紐約州州長選舉

**2022年紐約州州長選舉**係喺2022年11月8號搞、選紐約州州長同埋副州長嘅選舉。現任民主黨州長嘉芙蓮何高贏咗呢次選舉，揮低共和黨國會議員李修頓。
## 睇埋
*2022年美國州長選舉
*2022年紐約州聯邦參議員選舉
*2022年紐約州聯邦眾議員選舉
*2022年紐約州總檢察長選舉
*2022年紐約州財長選舉
*2022年紐約州州參議院選舉
*2022年紐約州州眾議院選舉
*2022年紐約州選舉

## 參攷

類:2022年選舉
類:美國選舉
類:紐約州
中國人民警察警銜

中國人民警察嘅警銜制度係喺1992年開始實施嘅，分為五級十三個級別，分別係總警監、警監、警督、警司同埋警員。

1955年嘅時候，中國人民解放軍開始實施咗軍銜制度，當時中國人民警察亦有打算效仿蘇聯將校尉兵嘅警銜制度，但因為意見唔同同埋其他種種因素，呢個計劃就冇能夠實行。直至1992年先正式實施咗警銜制度，不過而家嘅警銜制度同55式嘅警銜有所唔同，而家嘅警銜制度係採用監督司員嘅體系。中國人民警察嘅警銜標誌先後使用咗92式、95式同埋而家嘅2000式警銜標誌。
海外110

**海外110**係中國唔同省嘅公安局喺中國海外設立嘅平台同埋警察局，呢幾年喺全球各地引起唔少拗撬，佢畀人指控設立嘅目的係騷擾同恐嚇一啲異議人士同埋收集情報。有唔少有份主理、設立呢啲中國海外警察局嘅海外華人僑領都已經畀當地政府拉咗。不過，中國外交部就話平台係為海外華僑華人提供包括警務協助、打擊涉僑犯罪活動、辦理證件同埋報告公民身份變化等服務。 截至2022年11月，該平台已經喺21個國家華僑定居點設立102個站點。
## 睇埋
*部分因為參與海外110工作被捕人士：梁利堂、盧建旺、陳金平、王海軍

## 參考
王小洪

**王小洪**（），漢族，福建福州人，中國共產黨政治人物，副國級領導人。1974年7月參加工作，1982年12月加入中國共產黨。中國人民公安大學公安管理專業畢業，中共中央黨校函授學院經濟學本科學歷。依家係中共中央書記處書記、中共中央政法委員會副書記，中華人民共和國國務委員兼公安部黨委書記、部長、督察長，公安部特勤局黨委書記、局長，總警監警銜。

王小洪係中共第十九屆中央委員，第二十屆中央委員、中央書記處書記。佢擔任公安部部長期間經常陪同中共中央總書記習近平參加各種活動，被認為係習近平派系閩江新軍主要成員，係習近平重要親信。
## 參考
2023年石川地震

喺2023年5月5號，日本石川縣能登半島對開海域發生咗一次6.3級嘅地震。喺離震央最近嘅城市珠洲，震度達到6強。

## 地震
呢次地震喺日本時間5月5號14點42分發生。日本氣象廳錄到嘅震級係6.5級，震源深度12公里；而（USGS）就錄得6.2級，震源深度8.7公里。烈度方面，氣象廳喺珠洲錄到震度6強，而USGS就估算達到第VIII級（嚴重）。

## 影響
地震造成石川縣內593棟建築物受損，當中15棟住宅倒冧。有37人受傷，仲有1人由樘梯跌落嚟死咗。

## 參考
總警監

**總警監**係中國人民警察警銜系統嘅最高等級，由國務院總理頒發俾正部級人民警察，而家嘅制式襯衫係白色，識別標誌係一個中華人民共和國國徽圖案，四周圍繞住一圈橄欖枝。自1992年以嚟，所有嘅公安部部長、國家安全部部長都會被頒授總警監警銜。

## 名單
#陶駟駒：1992年9月授予，時任公安部部長
#顧林昉：1992年9月授予，時任中央政法委秘書長、公安部常務副部長（正部長級）
#賈春旺：1992年9月授予，時任國家安全部部長
#許永躍：1998年3月授予，時任國家安全部部長
#周永康：2002年12月授予，時任中央政治局委員、中央政法委副書記、公安部部長。 2014年12月因周永康案被開除黨籍
#孟建柱：2007年10月授予，時任公安部部長
#耿惠昌：2008年晉升，時任國家安全部部長
#郭聲琨：2012年12月授予，時任公安部部長
#陳文清，2016年11月授予，時任國家安全部部長
#趙克志：2017年11月授予，時任公安部部長
#王小洪：2022年6月授予，時任公安部部長
#陳一新：2022年10月授予，時任國家安全部部長

## 睇埋
* 中國人民警察警銜
** 副總警監
** 一級警監

## 參考文獻
潛眠叛變

《**潛眠叛變**》（**Hypnotic**）係齣2023年美國電影，由羅拔洛迪格斯執導，賓艾佛力、艾莉絲布拉加、佐治丹尼爾柏多、哈拉芬妮、戴奧柯肯尼伊、謝夫費希、積奇艾爾賀利、威廉費治拿主演。
中國公安部兒童失踪信息緊急發布平台

**公安部兒童失蹤資訊緊急發佈平台**（「團圓」系統）係由中國公安部刑事偵查局運營，阿里巴巴集團提供技術支援嘅失蹤兒童資訊發佈平台。
## 歷史
2016年5月15號，公安部兒童失蹤資訊緊急發佈平台喺北京正式啟動。呢個平台會將經過警方確認嘅失蹤兒童資訊推送到兒童失蹤事發地周圍嘅人群手機上，以動員大眾搵尋同反饋拐賣相關罪行嘅線索，同埋透過官方嘅新浪微博帳號、高德地圖軟件等平台進行發佈。
。

2016年11月16號，平台第二期上線。支付寶、UC瀏覽器、手機淘寶、YunOS系統、騰訊QQ、百度、一點資訊、今日頭條、360手機衛士、滴滴出行等應用程式接入呢個平台。

2017年5月17號，平台第三期上線。中央人民廣播電台國家應急廣播中心、騰訊新聞客戶端、阿里錢盾、寶寶知道、易到、ofo共享單車、寶寶樹等媒體、應用程式接入呢個平台。

2018年5月24號，平台第四期上線。新華社客戶端、中國中央電視台影音客戶端、餓了麼同埋點我達四個手機應用接入呢個平台。

## 參考文獻

## 外部連結
* 

## 參見
* 安珀警報

類:中華人民共和國法律
類:揾人
類:細路安全
UD Kazet

**UD Kazet**（）係日本UD Trucks喺2014年9月11號發售嘅一款輕型貨車，佢本身作為Condor嘅後繼版本（第六代五十鈴Elf嘅OEM版本）推出。

## 底盤規格
*Kazet SK
*Kazet SF
*Kazet RK

## 睇埋
*三菱Fuso Canter
*日產NT450 Atlas

## 參考

## 出面網頁
* Kazet - UDトラックス 公式サイト
360手機衛士

**360手機衛士**係奇虎360公司開發嘅一款免費嘅手機安全軟件，主要功能有清理加速、騷擾攔截、軟件管理、手機殺毒等。支援Symbian、Android、iPhone同Windows Phone四種版本。

## 出面網頁
* 360手機衛士 
* 360手機衛士 - 360社區 
*360 Security
羅安娜

**羅安娜**（，）係香港女藝人，亦係一位健力運動員。佢係個混血兒，爹哋係葡萄牙人，媽咪係香港人。佢2021年參與ViuTV搞嘅真人騷選秀《全民造星IV》，40強止步。

## 簡歷
羅安娜係位混血兒，大學讀香港理工大學旅遊管理，參加過大專聯校歌唱比賽。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第296集嘉賓
*2023年：《異國聚腳點》主持
*2023年：《創新Teen》主持

## 出面網頁
*
火車轆

顧名思義係指設計嚟畀火車用嘅轆。喺現實應用上，火車轆實係一對對噉嘅，同一對轆入面嘅兩個轆會一齊同步噉旋轉。而一般嚟講，每截車廂會有 8 至 12 個（4 至 6 對）轆。

## 形狀

火車轆喺形狀上有特別嘅設計（可以睇附圖嘅圖解），一個轆喺入面嘅圓周明顯大啲，而喺出面嘅圓周就明顯細啲，呢種設計幫到手確保架車冇咁易出軌。事實係，啲工程師或者第啲工作人員檢查一架火車嗰陣，梗會睇吓啲轆嘅形狀係咪正常－如果有轆因為摩擦力摩損而形狀變咗，就有機會搞到架火車出軌，出軌可以造成嚴重嘅人命財產傷亡。

## 溫度

啲人設計同檢查火車轆嗰時，成日會留意溫度相關嘅問題：事實表明，一架火車行嗰陣時，佢啲轆會承受極大嘅力－除咗架火車嘅重量之外，仲有係啲轆同路軌之間嘅摩擦力，呢啲力實會產生咁上下量嘅熱；而且有工程學研究報告指，當一架火車耷嗰時，佢啲轆可能要承受成攝氏 550° 至 600° 咁熱嘅溫度。因為噉，火車轆相關嘅分析成日都會考慮溫度相關嘅問題，包括
*確保啲火車轆用耐熱能力高嘅材料造，當中鋼好受歡迎；
*同火車轆做測試嗰陣，要向啲轆施以高溫，睇吓啲轆頂唔頂得順，啲轆起碼要頂得順高溫，先可以算係通過安全測試；
*火車軌上面會裝感應器，睇吓啲行經嘅火車嘅轆有幾熱，如果感應器探測到「有啲轆似乎異常咁熱」，工作人員就會想搵機會停低同架火車做檢查；
... 呀噉。

## 睇埋
*輪軸
*路軌

## 引述
車廂

（）又叫**車卡**（），係指除咗專門提供動力嘅火車頭之外，其他喺鐵路上面行走嘅車。車廂好少可會有發動機，齋靠火車頭拉住佢哋郁。

## 睇埋
*火車轆
泡泡龍千年

**泡泡龍千年**（英文：Puzzle Bobble Millennium），係由TAITO開發嘅彈珠消除類遊戲，2000年推出。

## 角色
*巴布
*鮑伯
*查克恩
*德維隆
*Drunk
*帕奇
*禪禪
*麥塔
*蒙斯塔
*紙漿
*巴內布
*希德貢斯
*Chun-Chun
*超音速爆破人
*馬裡諾
*Tam Tam

## 參考


## 出面網頁
*泡泡龍維基泡泡龍千年
*泡泡龍千年影片
*泡泡龍千年線上遊戲
香港足球代表隊比賽紀錄

下面係香港足球代表隊嘅比賽紀錄。

## 2014年

## 2015年
}
|-

|-
|-bgcolor="#FFFACD"
|11月17號
|2018年世界盃資格賽亞洲區第二輪
| 旺角，旺角大球場
|
| 0-0
|
|-

|}

## 2016年
火車轆對

一對係指兩個火車轆攞條直嘅軸結合埋一齊，成一對噉。

## 睇埋
*輪軸
*火車轆
運動員背後

《**運動員背後**》（）係香港MakerVille製作嘅體育資訊節目，由藍哲旁白，2023年5月3號到2024年8月7號逢禮拜三13:00 - 13:30喺香港電視娛樂ViuTV播，2024年8月14號到2025年4月9號改到逢禮拜三18:30 - 19:00播，2025年4月16號到7月9號就改到逢禮拜三17:30 - 18:00播。節目會介紹運動員背後團隊嘅唔同工作崗位。

節目本嚟提供字幕，自2023年5月下旬開始，電視首播版同網上重溫版都取消咗提供字幕。

## 每集一覽
### 2023年

### 2024年

### 2025年

## 出面網頁
*ViuTV：運動員背後
異國聚腳點

《**異國聚腳點**》（）係香港MakerVille製作嘅文化節目，由羅安娜同梁倬菲主持，由2023年5月6號到12月30號逢禮拜六16:00 - 16:30喺香港電視娛樂ViuTV播。節目會請唔同國籍嘅嘉賓上去分享佢哋嘅文化。

## 每集一覽

## 節目調動
*2023年12月9號：由於19:00-22:00直播《共建美好社區大匯演》，16:00-16:30改播《開闊天空！光之美少女》，所以節目改到12月10號禮拜日16:00-16:30播。

## 出面網頁
*ViuTV：異國聚腳點
環環相扣

《**環環相扣**》（）係香港MakerVille製作嘅環保資訊節目，由吳爾初同羅堃尉主持，2023年5月8號到2024年1月1號逢禮拜一18:30-19:00喺香港電視娛樂ViuTV播。節目會請唔同環保組織上去分享佢哋嘅環保工作。

## 每集一覽

## 睇埋
*《識碳惜生活》

## 出面網頁
*ViuTV：環環相扣
舔舔脷·講講理

《**舔舔脷·講講理**》（）係香港MakerVille製作嘅資訊節目，由羅振峰、尹嘉裕（第1季）主持，2023年5月10號到12月27號逢禮拜三18:30 - 19:00喺香港電視娛樂ViuTV播。節目用食品科學做主題，第1季（第1-10集）嘅形式主要係由兩位主持對主題食品做唔同實驗測試；而第2季（第11-34集）就由一位主持同一位熟悉主題食品嘅嘉賓訪談為主。

## 每集一覽

## 出面網頁
*ViuTV：舔舔脷·講講理

## 電視節目變遷
創新Teen

《**創新Teen**》（）係香港MakerVille製作嘅資訊節目，由楊芷羚、羅安娜、李凱翹、施可瑩、楊曜聰同蘇家欣主持，2023年5月11號到2025年4月10號逢禮拜四18:30 - 19:00喺香港電視娛樂ViuTV播，2025年4月17號到6月26號改為逢禮拜四17:30 - 18:00播。節目會請唔同後生創業人士上去分享佢哋嘅創業經歷。

## 每集一覽
### 2023年

### 2024年

### 2025年

## 節目調動
*2024年8月1號同8號：由於原時段直播《巴黎奧運火拼時刻》，第65同66集提早喺13:00-13:30播。

## 註

## 出面網頁
*ViuTV：創新Teen

## 電視節目變遷
全民運動日誌

《**全民運動日誌**》（）係香港MakerVille製作嘅體育資訊節目，由張右雨、曾贊學、蔡寶欣（第41集起）同陳樂庭（第50集起）主持，2023年5月12號到2024年8月9號逢禮拜五13:00 - 13:30喺香港電視娛樂ViuTV播。節目會介紹唔同業餘體育團體。節目唔設字幕。

## 每集一覽
### 2023年

### 2024年

## 出面網頁
*ViuTV：全民運動日誌
韓國留學Day Day晴

《**韓國留學Day Day晴**》（）係香港MakerVille製作嘅遊埠節目，由許軼、王家晴主持，2023年5月15號到6月2號逢禮拜一到五22:30 - 23:00喺香港電視娛樂ViuTV播。節目主持會韓國體驗留學學韓文。

## 每集一覽

## 出面網頁
*ViuTV：韓國留學Day Day晴
* MakerVille：韓國留學Day Day晴

## 電視節目變遷
黃大仙公共圖書館

**黃大仙公共圖書館**（）係香港一間執咗笠嘅小型圖書館，亦係黃大仙區第一間公共圖書館。館址喺九龍黃大仙下邨30座51-55號地下，於1984年2月27號啟用，由市政局負責管理。隨住黃大仙下邨重建，圖書館喺1989年1月28號起停用，由龍興公共圖書館取代。

## 史

### 設館過程
1973年，香港市政局定咗新圖書館標準，每二十萬人就要起一間面積大約12,000-15,000平方呎嘅圖書館，並計畫港九各區都有公共圖書館。當時局方估計黃大仙區人口會持續增長，加上觀塘區嘅坪石公共圖書館滿足唔到兩區人口所需，所以局方建議喺黃大仙區起返間公共圖書館。

局方曾經諗過喺大成街或者雙鳳街嘅綜合大樓作為館址，但當時兩項工程冇落實到而放棄。1975年4月，局方建議喺黃大仙飛鳳街嘅長春大廈租鋪設館，但遭到圖書館專責委員會否決。1976年4月，局方提出短期方案，建議喺黃大仙區設立一間約4,000平方呎嘅小型分區圖書館，預計1977/78年度啟用，但最終冇實行到。

直到1983年3月，市政局見區內對圖書館要求殷切，加上牛池灣同新蒲崗嘅圖書館唔能夠短期內啟用，所以重新考慮喺黃大仙區開間小型圖書館。同年5月，房屋署建議局方喺黃大仙下邨30座56-62號同埋73-77號地下設立圖書館。但老人中心直到10月仍租用上址，結果局方要求房屋署另覓選址。

跟住房屋署提議同座51-55號同78-82號地下為新選址，1983年12月獲市政局同意設館，並交由建築拓展署負責設計。最後喺1984年2月27號，黃大仙公共圖書館正式啟用，成為當時區內第一間公共圖書館，亦都係第八間市政局小型圖書館。開幕典禮由時任圖書館專責委員會主席葉錫恩主持。

### 搬館計劃
1984年9月，房屋署向市政局提出，預留黃大仙下邨重建第四期龍興樓地下重置圖書館。局方考慮到難以區內物色地方重置圖書館之餘，亦要維持黃大仙區圖書館服務，故此同意遷館計劃。新圖書館以龍興樓命名，以便居民辨識圖書館嘅位置。

過渡期間房屋署以特惠租金（每月1,680港元）出租畀市政局至到新館啟用為止。1989年1月28號，龍興公共圖書館正式啟用，取締黃大仙公共圖書館。

## 設施同服務
圖書館面積只有112平方米，屬於市政局小型圖書館規模。開館時共有18,000本藏書，提供成人同兒童圖書借閱服務。主要服務對象係黃大仙居民，直至1987年6月，平均每日借出約570本圖書。

## 開放時間
圖書館啟用以來，開放時間為每星期39個鐘，逢星期一休館。1985年3月，市政局建議改開放時間，包括統一休館日、更改午休時間、延長平日開放時間同埋縮短週末開放時間。最終方案獲得通過，並喺同年7月1號起生效。

## 參考
短語中心方向

**短語中心方向**（）係語言類型學嘅一個概念。最基本上，短語中心方向呢套諗頭主張語言可以按「短語嘅中心，會擺短語最前定最後」噉嚟分類。英文被指係強烈嘅**中心擺頭**（head-initial）語言，而日本話就被指係強烈嘅**中心擺尾**（head-final）語言。

## 睇埋
*基本語序
*構詞

## 引咗
中國警察

**中國警察**可以係：

* 中華人民共和國人民警察
* 
* 
* 大清警察
* 香港警察
* 澳門司警
迷你泡泡龍

**迷你泡泡龍**（英文：Puzzle Bobble Mini），係由TAITO開發嘅彈珠消除類遊戲，1999年推出。

## 參考


## 出面網頁
*泡泡龍維基迷你泡泡龍
*迷你泡泡龍影片
*迷你泡泡龍線上遊戲
泡泡龍DS

**泡泡龍DS**（英文：Bust-a-Move DS），係由TAITO開發嘅彈珠消除類遊戲，2005年推出。

## 參考


## 出面網頁
*泡泡龍維基泡泡龍DS
*泡泡龍DS影片
*泡泡龍DS線上遊戲
大金剛賽車

**大金剛賽車**（英文：Diddy Kong Racing），係由任天堂開發嘅競速遊戲，1997年推出。

## 賽道
;恐龍領域
*古湖
*化石峽谷
*叢林瀑布
*熱頂火山

;雪花山
*寒霜峰
*海象灣
*雪球谷
*冷若冰霜的村莊

;果子露島
*鯨魚灣
*新月島
*海盜潟湖
*寶藏洞

;龍林
*風車平原
*格林伍德村
*博爾德峽谷
*鬧鬼的樹林

;未來樂園
*太空塵埃巷
*闇月洞穴
*阿爾法太空港
*星城

## 參考


## 出面網頁
*大金剛維基大金剛賽車
*大金剛賽車維基
*大金剛賽車影片
*大金剛賽車線上遊戲
孖寶兄弟64 DS

**孖寶兄弟64 DS**（英文：Super Mario 64 DS），係由任天堂開發嘅 3D 平台遊戲，2004年推出。

## 參考


## 出面網頁
*
*瑪利奧維基孖寶兄弟64 DS
*孖寶兄弟64 DS影片
超級瑪利奧3D樂園

**超級瑪利奧3D樂園**（），係由任天堂開發嘅動作冒險遊戲，2011年推出。

## 參考


## 連出去
*官方網站
*瑪利奧維基超級瑪利奧3D樂園
*超級瑪利奧3D樂園影片
亞洲電影大獎

**亞洲電影大獎**（**Asian Film Awards**），係由香港國際電影節、東京國際電影節同釜山國際電影節以「亞洲電影大獎學院」名義合辦表揚亞洲電影嘅獎，2007年開始每年搞一次。
香港國際電影節

**香港國際電影節**（**Hong Kong International Film Festival**，**HKIFF**），係香港一個國際性嘅影展，1976年開始每年搞一次。
2023年美洲金盃

**2023年美洲金盃**（**2023 CONCACAF Gold Cup**）係中北美洲及加勒比海足球協會舉辦嘅**第17屆美洲金盃**，2023年6月24號到7月16號喺美國同埋加拿大搞。

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

### 淘汰賽

#### 半準決賽

----

----

----

#### 準決賽

----

#### 決賽

## 參考


## 出面網頁
*
鄭萃雯

**鄭萃雯**（，）係香港節目主持人，前新聞工作者，2006年到2017年任職無綫電視，做過新聞主播，之後去做香港電台第一台節目主持。

## 演出

### 電視節目（ViuTV）
*2018年：《Interviu》第118集嘉賓
*2018年：《選校困難症候群》主持
*2018年：《哈哈哈 哈薩克 有種快樂叫共融》主持
*2020年：《女主播智好傾》第9集嘉賓
*2022年：《不得了Family》主持
*2025年：《GG家長指引》第40集嘉賓

## 出面網頁

* 香港電台網站
羅佩怡

**羅佩怡**（，），係香港節目主持人，而家係香港電視娛樂ViuTV財經節目《智富通》首席財經主持兼節目監製。

佢2001年到2007年任職新城電台做廣播節目主持，嗰時藝名**愛菩**。佢2009年到2015年任職無綫電視，做財經新聞主播，而2015年到2016年做亞視電視首席財經記者同《六點鐘新聞》主播，2016年轉投香港電視娛樂ViuTV。

## 演出

### 電視節目（ViuTV）
*2016年開始：《智富通》主持兼監製
*2020年：《香港工業傳奇之工不可沒》主持
*2023年：《國識商通》主持
國識商通

《**國識商通**》（）係香港Makerville製作嘅資訊節目，由2023年5月14號到6月18號逢禮拜日08:00-08:30喺香港電視娛樂ViuTV播，之後由2023年6月23號開始逢禮拜五09:00-09:30播。節目會請唔同嘉賓講下中國大陸發展商機。

## 每集一覽

## 節目調動
*2024年6月7號：由於08:30-11:00直播《NBA 總決賽 2024 第一場 - 達拉斯獨行俠 對 波士頓塞爾特人》，第57集提早到6月6號（禮拜四）09:00-09:30播。
*2024年10月11號：由於08:00-10:30直播《NBA 季前熱身賽 24/25 - 洛杉磯湖人 對 密爾沃基公鹿》，第75集提早到10月10號（禮拜四）09:00-09:30播。
*2025年5月30號：由於08:00-10:30直播《NBA 季後賽 2025 東岸決賽第五場 - 印第安納溜馬 對 紐約人》，第108集延遲到5月31號（禮拜六）08:00-08:30播。
*2025年6月6號：由於08:30-11:00直播《NBA 總決賽2025 第一場 - 印第安納溜馬 對 奧克拉荷馬雷霆》，第109集提早到6月5號（禮拜四）09:00-09:30播。
*2025年6月20號：由於08:30-11:00直播《NBA 總決賽2025 第六場 - 奧克拉荷馬雷霆 對 印第安納溜馬》，第111集提早到6月19號（禮拜四）09:00-09:30播。
*2025年11月14號：由於08:00-18:00直播《十五運會決戰前線》，第132集提早到07:30-08:00播。

## 出面網頁
*ViuTV：國識商通
*國識商通 Homeland Explorer YouTube 頻道
區區都有STEM

《**區區都有STEM**》（）係香港Makerville製作嘅科普資訊節目，由霍嘉恩同教師鄧文瀚（STEM Sir）做常規主持，2023年5月14號到2024年5月26號逢禮拜日13:00-13:30喺香港電視娛樂ViuTV播，2024年6月2號到7月7號改做逢禮拜日12:30-13:00播。節目會去香港各區介紹STEM相關知識。

## 每集一覽

## 節目調動
*2024年2月11號：由於10:15-15:00重播《2023年度叱咤樂壇流行榜頒獎典禮》，所以停播一次。
*2024年3月31號：由於13:15-13:45重播《兜轉卡塔爾》，呢個節目提早喺12:45-13:15播。

## 類似節目
*《STEM精讀班》
*《STEM By You》

## 註

## 出面網頁
*ViuTV：區區都有STEM

## 電視節目變遷
證券詐騙

（）係一種白領罪行，指用欺詐手法嚟引投資者買投資產品（股票或者實質資產），例如係報假消息嚟吸引投資者買一隻唔會升嘅股票。

## 睇埋
*股市
ViuTV 4.29 全新節目巡禮

《**ViuTV 4.29 全新節目巡禮**》（）係香港電視娛樂製作嘅節目，屬ViuTV嘅2019年中段到下半年節目巡禮，配合同年4月29號生效嘅黃金時段節目重組，喺2019年4月27號禮拜六晚20:30-21:50播出，由余迪偉、林二汶主持。

## 介紹節目
### [[晚吹]]系列
*《啪啪Partner》
*《罪光燈》
*《女學生·吹水班》
*《又要威 又要戴頭盔》
*《總有一瓣喺左近》

### 綜藝及實況娛樂
*《友枱VIP》
*《走佬去馬拉》

### 自製劇集
*《婚內情》
*《詭探前傳》
*《Reboot》
*《教束》
*《理想國》
*《好人好姐》
*《仇老爺爺》
*《退休女皇》

### 外購劇集
*《金裝律師》	
*《扶搖》

### 外購電影時段
*《週六好戲勢》
*《Theatre 96》（ViuTVsix）

### 體育賽事直播
*英格蘭超級足球聯賽
*西班牙甲組足球聯賽
*NBA

### [[全民造星系列]]
*《全民造星II》

## 出面網頁
*ViuTV：ViuTV 4.29 全新節目巡禮
盲公竹

**盲公竹**，正式名係**白杖**（）係幫視障人士帶路嘅士的，可以識認前面有冇障礙物，亦都可以等其他途人知道呢個係視障人士。
跣呔

**跣呔**係指架車因為路面濕滑令呔減少摩擦力而比較難控制嘅現象，嚴重嘅話有機會炒車。
有聲書

**有聲書**或**錄音書**係用人聲清楚讀出書裏頭嘅文字內容，將佢錄音，有成本讀出嚟同節錄短版。

早年主要係畀盲人可以靠聽聲去「睇書」。香港盲人輔導會喺 1973 年喺香港整咗第一間錄音書室。

喺西方國家 1930 年代以來，學校同公共圖書館都有錄音書，出售音樂鋪頭亦有少少。喺卡式帶，光碟同下載年時代之前，係黑膠碟，碌低係詩同戲，而唔係書。直到 1980 年代，呢種媒體引起零售書商注意，開始喺書架上面擺錄音書，唔係分開擺。

「留聲書」 （"Phonographic books"） 係愛迪生諗出嚟嘅，等盲人睇書「唔使佢哋自己出力」。第一次錄音書錄低咗「Mary Had a Little Lamb」。1878 年，英國皇家學會做咗個 demo，「Hey Diddle Diddle, the Cat and the Fiddle」同埋丁尼生嘅詩一句，展開咗有聲書呢件嘢。

留聲筒、黑膠碟、卡式帶，光碟年代之後，隨着流動播放器（例如 iPod）、流動電話普及、網絡速度增加、存儲價錢一路平，錄音會放喺伺服器、網上畀人（俾錢或者免費）單撈下載。MP3（.mp3）、Windows 媒體格式 （.wma）、AAC（.aac）係最常用格式。錄音有時亦會擺 SSD 度同埋部機一齊賣（digital jukebox），亦有串流平台（Spotify，Amazon 亞馬遜），以月費／訂閱形式即刻串流（streaming）過嚟聽。唔使錢嘅有 Internet Archive... 呀噉。

## 註

## 攷
蚊怕水

**蚊怕水**又叫**驅蚊水**，係防止蚊（同其他昆蟲）埋身嘅水劑，最常見嘅成份係避蚊胺（DEET）。
風鈴

**風鈴**係種敲擊樂器，透過風吹令部件互相撞擊而發出聲音，有啲人會將佢掛喺屋企嘅窗邊當成家居擺設。
野佬

**野佬**（）係香港樂隊，成員有胡庭恩（小胡，主音、結他手）、何兆基（Chris，低音結他手）、鄭子仲（Wilson，結他手）、蘇耀銘（Ming So，鼓手）同陳永康（Hong，結他手），2012年出道，前身係野仔樂隊。
乙女新夢

**乙女新夢**（）係香港日系女子獨立歌唱組合，而家成員有Rika（隊長，本名胡敏嘉）、Ai、Maho、Rinka，2017年埋班，前身係乙女奇蹟，2019年正式出道，組合本來目標係喺日本出道同發展，因此早期推出作品全部係日文歌，但因為受到武漢肺炎疫情影響，所以喺2023年將發展目標轉為香港同廣東歌市場，推出首支廣東歌《人間覺醒（中文版）》。2024年11月約滿獨樂有限公司（Dokuran Production）後轉為獨立組合。

## 成員

## 演出
**註：個人名義嘅影視作品演出，請睇吓成員嘅個人頁。**
### 電視節目（ViuTV）
*2023年：《Chat It Out》 第1集嘉賓
*2023年：《困獸鬥》 第55-58集嘉賓
*2023年：《Chill Club》 第188集嘉賓
*2023年：《粉絲福利署》 第74集嘉賓
*2023年：《Auntie 妳好》 第80、82集嘉賓
*2024年：《造星唔造星？》 第50、51集嘉賓

## 參考
漏斗

**漏斗**係件工具，上面係兜形，下面係條幼管，方便將液體或者粉狀物體慢慢倒落去一個比較細嘅容器。
衫袋

**衫袋**係一啲衫上面嘅結構，底同側邊縫實，留返頂頭開口，方便裝住一啲細嘅隨身物品。喺褲嘅袋又叫做**褲袋**。
2023年歐洲歌唱大賽

**2023年歐洲歌唱大賽**（）係第67屆歐洲歌唱大賽，主辦地係上屆亞軍國英國嘅利物浦，呢年總共有37國參加，係自2014年以嚟最少。最後由瑞典嘅羅琳攞冠軍。第二名同埋第三名就分別由芬蘭同埋以色列攞到。

## 舉辦地
上屆比賽由烏克蘭贏咗，根據規矩，今屆應該係喺烏克蘭度搞，不過由於俄羅斯入侵烏克蘭，令到比賽安全風險好高，最後經過商議，歐洲廣播聯盟決定由亞軍英國接辦，最後揀咗利物浦作為主辦城市。上一次唔係由冠軍國主辦嘅大賽已經係1980年嘅事，當年冠軍以色列因為財政問題同大賽日子撞正國定假期而決定退出。

## 投票制度
2022年11月22號，歐洲廣播聯盟宣佈呢屆大賽新投票制度：兩場準決賽將會完全由觀眾投票話事，至於決賽就繼續沿用觀眾投票同各國評審各佔一半嘅制度。

同時，今年開始，唔係參賽國家嘅觀眾都可以透過歐洲歌唱大賽嘅官方應用程式嚟投票，分數會統一計入「全球其他地方」入面。

## 記錄

* 羅琳代表瑞典攞到第七次冠軍，平咗愛爾蘭嘅記錄。
* 羅琳亦都係繼愛爾蘭嘅莊尼·羅根之後，第二個參賽者攞到兩次冠軍。
* 芬蘭代表Käärijä嘅歌曲〈Cha Cha Cha〉攞到第二名，刷新咗芬蘭話歌曲喺大賽入面嘅最高排名。
* 德國又再冧莊包尾，同時係近十年嚟第四次包尾。
美食風球系列電影

《**美食風球**》系列（英文：Cloudy with a Chance of Meatballs）係一系列嘅美國動畫片。

## 電影
*《美食風球》
*《美食風球2》

## 拎
* 
* 
*
照騙

**照騙**係一個網絡用語，意思係指喺網上用相片去欺騙人。簡單嚟講，就係你見到張相，可能係一個好睇嘅人，令你好興奮，但係見到真人之後，卻發現完全唔啱相，原來係第二個人或者係修圖修到過晒火，呢啲係網絡詐騙嘅一種，就叫做「照騙」。

除咗人嘅樣貌之外，有時一啲產品或者樓盤睇相好靚，但係實物或者去到現場睇，就發現完全係另一回事，亦會被形容為「照騙」。

喺台灣，有啲媒體亦會將一啲騙徒，嘗試呃人拍私密照片再作威脅嘅行為，稱為照騙。呢啲行為亦已經被衛生福利部關注。

## 文化影響

* 中國歌手張健文歌曲《照騙》

## 參考
5月35號

**5月35號**可以係指：

* 5月35號 (兒童文學作品)：德國作家埃利希·克斯特納1932年兒童文學作品
* 天安門屠殺事件，由於北京政府會用各種手段唔畀人提及六四事件，直接提及六四嘅話甚至會俾網絡管理員禁言，有啲網民就用「5月35號」嚟稱呼呢次屠殺事件。
5月35號 (兒童文學作品)

《**5月35日**》係德國作家埃利希·克斯特納嘅1932年兒童文學作品。佢嘅原文標題係《5月35日，又稱康拉德出發往南洋》，講述一個小學生康拉德去南洋冒險嘅奇幻故事。

《5月35日》係一個虛構嘅日期，西曆無法記錄低，但係呢個故事傳達咗「萬事皆可能發生嘅一日」嘅意思。
TRA

**TRA**可能指：
* 臺灣鐵路管理局（Taiwan Railway Administration）
* 多良間機場嘅IATA代碼。
* 塞納-聖但尼省城際客運（）
* 臺灣關係法（，縮寫為）
* 理性行為理論 (Theory of reasoned action)
**tRA**可能指：
* 南三角座嘅縮寫（Triangulum Australe）。
理性行為理論

**理性行為理論**（**Theory of Reasoned Action**）又譯作理性行動理論，係社會心理學中用嚟預測個人嘅行為態度同意向嘅一個理論。呢個理論喺1977年由Fishbein同Ajzen提出嘅。佢指出行為意向會受到個人嘅態度同主觀性規範嘅影響。而呢個行為意向就會進一步影響個人嘅實際行為。
類:社會心理學
類:行為
屏東機場線

**屏東飛機場線**係台灣屏東縣屏東市屏東站同屏東機場（空軍屏東基地）之間嘅軍用鐵路。依家呢條線已經停用。
來回翻譯

（）係機械翻譯上一種用嚟評估機翻系統嘅做法，指將來源語言嘅句子譯做目標語言，然後再譯返做來源語言，睇吓句嘢嘅意思會唔會走樣。

舉個實際例子，廣東話同英文喺代名詞嘅使用上有明顯差異：英文啲第三人稱代詞（**he** 同 **she**）會分男女，但廣東話就唔會（男定女都一樣係**佢**），噉想像而家
#Input：**She goes to the hospital.**；呢句想譯做粵文 →
#Output：**佢去醫院。**
由於廣東話本身嘅特性，句粵文 output 唔包含「句子最頭嗰個**佢**，係女嘅」呢一件資訊，即係話由英文 input 變做粵文 output 嘅過程入面，有啲資訊唔見咗；如果研究者跟住叫部電腦將句粵文掉轉頭譯返做英文，就可能會變成
:**He goes to the hospital.**
－句嘢嘅意思走咗樣。

## 睇埋
*不可譯
*數據壓縮
東港線

**東港線**係一條由鎮安車站分歧、由臺灣鐵路管理局營運嘅傳統鐵路支線。喺1991年停止客運服務之後，仍然保留作為軍事運輸使用，幫助中華民國國軍運載各種重型軍事裝備，例如坦克、裝甲運兵車等，進出東港訓練中心，直到2002年正式廢止。

喺2017年，行政院將東港線嘅復駛計劃納入前瞻基礎建設計劃項目中，意味住政府計劃重新啟用呢條鐵路線。不過，到咗2018年底，交通部鐵道局提出延遲計劃嘅建議，並提倡將林園東港線延伸至鎮安車站作為替代方案。呢個意味住原本計劃復駛東港線嘅想法有所改變，而係考慮將林園東港線連接至鎮安車站。
東勢線

**東勢線**（又稱**東豐鐵路**）係由臺灣鐵路管理局營運嘅一條鐵路支線，喺1958年六大建設嘅其中一個項目。呢條線係由豐原站分歧後，往東行直到東勢站為止。全線喺1959年1月12日開始運營，而喺1991年9月1日停止營業。其中石岡車站喺早期係東勢線上唯一嘅會車站，而且有站長同站員管理嘅中途站。朴口同梅子車站係無人招呼站，即冇駐守工作人員。其中朴口至石岡之間有一個名為景的地方，就係火車行駛過瀑布上方嘅奇景。
最細包圍框

**最細包圍框**（；）係幾何學上一個概念，一件幾何物體 S 嘅最細包圍框係一個「盒」（喺 2D 空間，盒係指長方形），個「盒」達致
#包晒 S 嘅所有點，
#有咁細得咁細。

喺應用上，做電腦圖像嘅演算法成日會用最細包圍框嚟做一啲「唔使好精確，要做得快」嘅運算。例子可以睇吓碰撞探測。

要計「同坐標軸平行」嘅最細包圍框唔係咁簡單。
## 睇埋
*包圍體
*碰撞探測

## 參考資料
包圍體

（）係幾何學上一個概念，一件幾何物體 S 嘅包圍體係一個封閉容量，達致包晒 S 嘅所有點。

## 睇埋
*最細包圍框
焗

**焗**（），又叫**烘焙**（），係種煮食方法，涉及人攞啲食材用又乾又熱嘅空氣整熟，通常會用到焗爐。烘焙同燒焗好相似，都係靠乾熱空氣將啲嘢食整熟。呢兩種做法主要分別在於，
*燒焗嘅食材一開始嗰陣就已經完全係固體嘅，所以燒焗通常係用喺菜同肉度；
*烘焙嘅食材一開始嗰陣係軟腍腍噉、甚至係半液體噉嘅，呢啲食材會喺烘焙途中變硬成形，所以依種情況常見於（例如）蛋糕同麵包。

## 睇埋
*燒焗
機械翻譯嘅評估

**機械翻譯嘅評估**係指「評估一個 MT 程式嘅 output」。

評估係 MT 上一項重要嘅工序：無論係邊門工程學都好，研究者喺設計一件嘢嗰陣都實要評估件嘢「有幾掂」，件嘢解決問題嘅能力要有返咁上下勁，先至可以攞去出街當產品噉賣。不過 MT 評估一啲都唔易做－首先，翻譯呢家嘢有啲主觀，一位專家覺得掂嘅翻譯，另一位專家可能會覺得唔掂；除此之外，同一句句子要譯做第隻語言，好多時會有多過一個可能嘅譯法，而且兩個譯法都係普遍畀人覺得係可以接受嘅。

## 評估嘅等級
評估單位要係句子（sentence-level）定係成份文件（document-level）？如果話「用句子做評估單位」，意思係指研究者會將啲句子逐句逐句攞嚟睇，睇吓係咪句句都「譯得靚」，而如果話「用成份文件做評估單位」，意思係指研究者會一吓過睇嗮成段字，即係會諗埋「某啲語言，可能會慣例上將某啲類嘅句子擺喺段落最頭」噉嘅問題。

## 夠掂同流暢

夠掂同流暢（adequacy and fluency）：呢個概念係講緊「評估重心要係語義定係句法？」噉嘅問題；
*「評估重點係語義」（夠掂）意思係指，研究者睇重嘅係要將句嘢包含嘅意思全部 output 好佢，而
*「評估重點係句法」（流暢）意思係指，研究者想個 MT 程式出到嘅 output 要「好似一個能夠流暢使用目標語言嘅人」噉，

所以如果有句 output 係「以目標語言做母語嘅人  到想講乜，但文法唔係好啱」嘅，追求「夠掂」嘅研究者會接受，而追求「流暢」嘅研究者就唔會。

## 人手評估

用人手嚟評估 MT 系統嘅做法如下。

首先，研究者要搵一大班人返嚟做評判，評判一定要係識目標語言又識來源語言嘅。喺實際應用上，評判好多時仲會係對翻譯起碼有啲認識嘅人。

假定而家有 5 個英到粵 MT 系統要評估，研究者會要求啲評判坐定定喺部電腦前面，電腦嘅熒幕會顯示類似噉嘅字：

－當中嗰 5 個譯法，就係 5 個 MT 系統分別出嘅 output。正常嚟講，啲 output 嘅出現次序係隨機化嘅，即係唔會（例如）其中一個系統出嘅 output 永遠擺喺「譯法 1」嗰個位，費事「句子出現嘅次序」對研究結果造成干擾。

研究者會重複噉要評判睇好似上面噉嘅問題，可能睇成幾千次。搞掂之後，研究者手上就會有一拃數據，啲數據會（簡化噉講）包含「每一句 input，嗰 5 個系統平均喺嗰句 input 上得到幾高嘅名次」噉嘅資訊，跟住研究者就有得睇吓「邊個系統傾向攞到高嘅名次」－名次傾向高嗰個 MT 系統，就算係「最掂」。
## 自動評估

## 註釋

## 攷

## 拎
*https://github.com/moses-smt/mosesdecoder/blob/master/scripts/generic/multi-bleu.perl
香港公共圖書館落架圖書爭議

**香港公共圖書館落架圖書爭議**，係指2023年開始一啲唔同於政府官方觀點嘅圖書等內容喺香港公共圖書館書架上面消失（「落架」，或者「下架」）。初初，圖書館只係引用未經諮詢或香港人同意以強行落實嘅《港版國安法》，將一啲政治相關書籍同內容拎走，喺書館睇唔到、借唔到，電腦目錄上查唔到。但去到2023年5月，具有泛民主派背景嘅人佢哋所寫嘅書籍，唔理係咪同政治有冇關連（譬如純粹只係講粵語文化嘅書），都因為作者身份問題而被「落架」。受害嘅作者包括有吳靄儀丶鄺俊宇丶司徒華丶馬嶽丶區家麟等。有部分媒體形容，今次事件係文革嘅開端。唔少人都批評政府嘅做法。

## 各方回應

* 2023年3月，康文署署長劉明光曾經回應聲稱移除嘅書籍明顯違反《港版國安法》。
* 2023年5月，香港中文大學政治與行政學系副教授周保松喺 Facebook 發文，引用香港公共圖書館嘅網頁上《聯合國教科文組織公共圖書館宣言》之中所載嘅信念，「藏書與服務均不應受任何形式的思想、政治或宗教審查，也不應受商業的壓力」，批評香港公共圖書館嘅康文署同埋相關主事者，一手摧毀香港公共圖書館辛苦建立嘅數十年基業。
* 2023年5月15號，前人大政協劉夢熊話，而家特區政府為左配中共「全面管治香港」嘅政策，做咩事都會「左三分」，形容會令秦始皇年代焚書坑儒事件喺香港重演，亦令台灣人更唔信中共口講嘅「一國兩制」；行會成員湯家驊亦要求康文署解釋圖書館對書籍落架係用咩準則。
* 2023年5月16號，新思維嘅立法會議員狄志遠亦發火，話政府高層前後唔同嘅回應，畀人覺得對呢單嘢嘅處理好亂，同埋完全一啲準則都無，唔明白點解有啲書會唔啱喺公共圖書館上架，但就畀佢喺私人市場賣通街？佢亦話呢單嘢係針對作者做政治審查，鬧政府搞分化。
* 2023年5月16號，行政長官李家超回應記者問有關措施會唔會減低香港接受資訊嘅自由，話落架嘅書籍仍可以喺私人書店搵到，但唔適合出現喺公共圖書館

## 註
*《聯合國教科文組織公共圖書館宣言》原文係「Collections and services should not be subject to any form of ideological, political or religious censorship, nor commercial pressures.」，意譯係藏書同服務都唔應該受到嘅思想意念、政見或宗教嘅審查，包括商業壓力。

## 參考


## 相關條目
* 香港禁書
劉明光

**劉明光**，香港政府官員，2019年10月起擔任康樂及文化事務署署長。

## 學歷

* 1987年香港中文大學聯合書院工商管理學士(會計)

## 工作經歷
劉明光喺1987年加入咗香港政府，之後喺十多個決策局同部門度擔任過職位。佢嘅工作範圍，包括環境事務、能源事務、廣播事務、公務員事務、民政事務，同埋康樂文化服務等各個範疇。

2008年，佢獲得政府委任做太平紳士。

喺佢在任康樂及文化事務署署長期間，康樂及文化事務署旗下經歷有圖書館下架圖書爭議，當中涉及引用政府未經諮詢或香港人同意，強行定立嘅《港版國安法》。

## 事件
2022年11月，佢曾經被確診患上武漢肺炎。

## 參考
墳墓 (短篇小說)

**墳墓**（）係 1922 年出、由 H. P. 愛卡夫寫嘅一篇短篇小說。
## 參考
*  Definitive version.
Benjamin Schulte

**Benjamin Anthony Aguon Schulte**（）係關島泳手。15歲嘅時候，佢喺2011年太平洋運動會到贏咗銀牌，踏上國際舞台。2014年密克羅尼西亞運動會，佢喺11個賽事之中贏咗9個金牌，得到「小菲比斯（Micro Phelps）」嘅花名。2015年太平洋運動會，佢喺200米同400米混合泳贏到金牌，100米蛙泳攞到銀牌並且喺初賽破咗大會紀錄，不過決賽金牌得主喺決賽又破咗佢紀錄，另外Schulte喺200米蛙泳攞到銅牌。喺2016大洋洲游泳錦標賽，Schulte贏到一面金牌一面銀牌。

得16歲嗰陣Schulte已經參加2012奧運嘅男子10公里馬拉松游泳項目。2016年奧運，佢代表關島參加100米蛙式，排第43名，無得入準決賽。嗰年佢亦都係關島嘅持旗手。

## 早年生活同教育
Benjamin Schulte喺1995年12月22號關島塔穆寧出世，佢喺布萊恩特大學讀商科。

喺五歲嘅時候Schulte學游水，14歲嗰年佢成家搬咗去澳洲，等佢可以參加奧運，佢喺昆士蘭黃金海岸嘅Miami State High School到讀書。

## 奧運
16歲嘅時候，Schulte參加2012倫敦奧運。早喺2011嘅時候，Schulte發現有個奧運資格賽可以參加，所以佢參加咗，不過攞唔到資格，但係後來一個新西蘭泳手放棄咗預留畀大洋洲嗰個位，令Schulte可以參賽。佢每個禮拜游十次九公里，又去做gym做瑜伽，最後以2:30:35嘅成績完成10公里嘅賽事，比金牌得主慢咗14分鐘。佢好努力咁完成賽事，佢話：「我嘅目標就係完成賽事，我唔想完成唔到，令朋友同屋企人失望。」佢呢份決心令佢被提名去攞Open Water Swimming Association嘅2012年年度泳手獎，最後佢攞到亞軍。

2012奧運之後，Schulte轉戰短距離嘅賽事，佢話：「我鍾意啲比賽，但係唔鍾意啲訓練。」

之後Schulte參加2016年奧運，關島奧委會主席 Ricardo Blas 同 Schulte 講：「你值得擁有喺奧運到帶領關島同做持旗手呢個機會。」喺2016年里約熱內盧奧運，佢以1:03.29嘅成績完成100米蛙式項目，破咗佢自己嘅國家紀錄。完成比賽之後，佢計劃參加下一屆2020年東京奧運嘅100米蛙式賽事。

## 國際比賽
2011年太平洋運動會，Schulte攞到男子1500米自由式銀牌，踏上國際舞台。佢亦都有參加400米自由式、50、100米蛙式、400米個人混合式、400米自由式接力、400米混合式接力。

2015年太平洋運動會，Schulte以1:03.42嘅成績打破咗100米蛙式嘅大會紀錄同關島國家紀錄，喺決賽，佢以第二名完成，贏到銀牌。金牌得主Amini Fonua將Schulte六個鐘之前破嘅紀錄又再破咗。Schulte仲贏到兩金一銅，係今次運動會攞最多牌嘅關島運動員。

2016年大洋洲游泳錦標賽，Schulte 參加咗50同100米嘅蛙式項目。喺100米嘅項目入面，佢喺預賽贏咗，但係決賽嘅時候以1:03.46嘅成績完成，被紐西蘭泳手Jacob Garrod贏咗，佢得銀牌。50米項目，佢喺預賽排第二，但係決賽就以29.26秒嘅成績贏咗Jacob Garrod，贏到金牌。

2014年密克羅尼西亞運動會，Schulte 表現好好，喺11個參加嘅活動入面佢攞到9個金牌，被封為「小菲比斯（Micro Phelps）」，呢9個項目分別係50、100、200米蛙式、4 × 100 自由式接力、4 × 50 混合式接力、1,500 米自由式、200、400米個人混合式同埋4 × 100 混合式接力。佢喺100米蝶式同100米自由式贏到銀牌。

## 參考資料
利工民

係一間歷史悠久嘅底衫服裝品牌織造廠，創辦人係馮薵如，始創自1923年嘅廣州，後尾喺香港設廠，其出品有金鹿籃鹿、光華同埋秋蟬羊毛內衣等。以生產**十四年精緻襪**同**鹿牌線仔衫**行銷國內外，有高聲譽。

## 歷史
啱啱開始時剩係有三個骨（Quarter）嘅線仔襪，經過幾年後先增資添置設備出產「鹿牌線仔衫」，線仔就係喺外國進口高質標準洋線。

利工民所謂嘅「十四年精緻襪」係紀念民國14年開舖，長時期佔據襪類桂冠。

喺李小龍同周星馳嘅功夫電影入面，成日著利工民嘅汗衫。

宜家，利工民喺香港出售嘅線衫，最高規格達120支（4·9號）雙股紗；而中國國內生產嘅線衫最高規格係00支（5·8號）雙股紗。

香港嘅線衫生產線只有底衫，冇底褲；而中國國內就有生產100支線仔嘅男裝底褲。

## 廣州店鋪
1949年中共建政後開始對私營企業進行「生產資料所有制的社會主義改造」，大搞「公私合營」，廣州嘅店鋪同商標都俾共產黨充公。

改革開放之後，恢復廣州利工民牌子，現為廣州輕工集團成員。

## 英文名
利工民嘅英文名係始創時傳統嘅粵式郵政式拼音「」。

而廣州充公嘅企業「廣州利工民實業公司」按照共產黨嘅意思喺1949年後改成「Ligongmin」，同好多國有企業做法相同。

## 參考

注：《深水埗風物誌》有利工民家族後人資料

## 連出去

* 香港利工民織造廠官方網址
* 廣州利工民實業官方網址
* 利工民經典電視廣告之一
一舞傾城

《**一舞傾城**》（英文：Night Beauties）係香港電視廣播有限公司攝製嘅電視劇。陣容包括陳法蓉、姚子羚、唐文龍、楊明同蔡潔做主演，仲有陳星妤、文凱玲、鄺潔楹、莊鍶敏、傅嘉莉、莊思明、趙碩之、關楚耀同高鈞賢一齊演出。呢個劇嘅製作人係王晶，監製係鍾少雄。

呢部劇係2022年香港國際影視展推介嘅劇集之一，同埋係TVB傳承·狂歡55節目博覽2023八部劇集之一。

呢部劇係TVB旗下77工作室推出嘅第二部劇集。喺台灣，呢部劇會喺KKTV同MyVideo上架，而且喺2023年5月15日起會同步更新。喺北美地區，TVB官方串流平台TVBAnywhere North America亦會喺2023年5月15日起同步更新呢部劇。
## 故事大綱
呢部劇以1980年代同1990年代嘅香港為背景，主要場景設定喺九龍尖沙咀東嘅「萬國城夜總會」。喺當時嘅香港，經濟蓬勃發展，股市大漲，娛樂場所繁榮，人來人往，拼命賺錢。夜總會以大企業嘅方式經營，從原本嘅不潔之所演變成高級交際場所。萬國城夜總會被譽為東南亞第一，除咗經營夜總會之外，仲有時鐘酒店、日式餐廳、美髮沙龍、時裝公司等一條龍服務。挑選陪酒小姐非常嚴格，每位被錄取嘅女郎都會接受華麗包裝，令整個「萬國城」充滿著歡笑聲和誘人的身材，成為享樂之地。故事圍繞著古惑仔志飛（楊明飾）同兩位女主角Monica（蔡潔飾）同Michelle（姚子羚飾）之間嘅關係展開。同時，亦涉及到一名臥底見習媽媽同其他舞女嘅故事，將舞廳內外嘅種種人生相帶出來。

## 外間評價同爭議
有部分意見認為，呢套劇宣揚唔好嘅價值觀，又不停強調賣處，令人三觀崩塌，教壞細路。另外，王晶亦被指控抄襲1989年電視劇《霓虹姊妹花》，劇情裡面嘅陳法蓉過份偉大，好多道具同場景亦同故事設定嘅80年代完全唔符合，甚至出現宜家傢俬嘅狗公仔。

## 軼事
套劇總共22集，但未有跟慣例將最後兩集擺週末播，而係照放禮拜一、二播，係翡翠台極罕見安排一套自製劇喺禮拜二播大結局。

## 參考
坪石公共圖書館

**坪石公共圖書館**係香港一間已經關閉嘅公共圖書館。呢個圖書館喺九龍坪石邨鑽石樓二樓，喺1972年7月21號由香港市政局成立。不過隨住牛池灣市政大廈嘅建成，呢間圖書館喺1987年4月20日正式結業，之後由牛池灣公共圖書館接手。

## 史
1968年起，香港市政局計劃喺香港島同九龍提供公共圖書館服務，決定喺坪石邨開第五間市政局公共圖書館，為牛池灣同啟德一帶嘅居民服務。1972年7月20號，坪石公共圖書館舉行開幕典禮，由市政局文化工作委員會成員葉錫恩女士主持，翌日正式對外開放。最初官方英文名係「Urban Council Public Library - Ping Shek Branch」或「Ping Shek Branch Library」──即坪石分區圖書館，之後先改宜家個英文名。

1978年，市政局圖書館專責委員會見計劃起牛池灣市政大廈，建議喺嗰度設立圖書館，取代坪石公共圖書館。去到1987年3月，市政局定咗4月17號坪石公共圖書館會閂門，畀館方復活節期間安排搬館。4月20號正式閂門，並喺7月30號向房屋署交吉。

## 設施同服務
圖書館樓面面積1,013平方米，設有成人圖書館、兒童圖書館、報刊閱覽室同埋學生自修室，其中自修室設有144個座位。首年已有約11,000個會員，主要來自坪石邨同彩虹邨，亦有來自觀塘、牛頭角、黃大仙同慈雲山嘅居民。除咗中英圖書借還服務外，館方更設立參考圖書部，並向學生舉辦參觀活動，介紹館內設施。截至1982年，館內中英藏書共有61,100本。

## 開放時間

## 參考
臺灣關係法

《**臺灣關係法**》係一部喺美國內部有效嘅法律。喺1979年1月1號，美國政府決定終止同中華民國政府嘅所有正式外交關係，同時承認中華人民共和國政府。美國國會喺呢個情況下通過咗呢部法律，並由當時嘅美國總統占美·卡特簽署生效，用嚟規範美國同臺灣之間嘅關係。
多良間機場

**多良間機場**（，IATA代碼：TRA；ICAO代碼：RORT）係個喺日本沖繩縣宮古郡多良間町嘅機場，根據日本空港法被歸類為第三類機場。
塞納-聖但尼省城際客運

**塞納-聖但尼省城際客運**係法國塞納-聖但尼省嘅城際客運系統，由法國交通發展集團嘅TRA公司經營，所以大家都叫佢TRA公交。
中華人民共和國公安部

**中華人民共和國公安部**（）係中華人民共和國國務院嘅一個組成部門，負責睇實全國嘅公共安全工作。公安部嘅前身係1949年10月成立嘅中央人民政府公安部，而喺1954年9月改咗做而家個名。
莫哈末哈欣·莫哈末阿里

敦**莫哈末哈欣·莫哈末阿里**（，）係第七任馬來西亞武裝部隊總司令。佢亦係馬來西亞第四任及第七任首相馬哈迪老婆茜蒂啊斯瑪嘅細佬。1989年代表馬來西亞政府簽署《合艾協議》，結束馬來亞共產黨長達41年嘅武裝鬥爭。2022年6月，獲國家元首蘇丹阿都拉冊封「敦」勳銜。

## 參考
綠色MON

**綠色MON**係淨係出到綠色嘅電腦熒光幕。另外亦有出橙色（）嘅**橙色MON**同出白色嘅**黑白MON**。呢類**單色MON**喺以前電腦熒光幕真係熒光幕（顯像管）嗰陣常見，原因係價錢平，亦有人認為綠色對眼好所以有橙色揀都會揀綠色。

類:顯示器
中國公安部南昌警犬基地

中國公安部**南昌警犬基地**位於江西省南昌市新建區，喺1981年成立嘅，係公安部直屬嘅一個專門從事警犬技術研究、教學培訓同埋管理工作嘅機構。
## 出面網頁
*官方網站

類:南昌
類:狗
南京森林警察學院

**南京森林警察學院**係中國公安部直屬嘅公安警察學院，提供全日制本科學位課程。

學校原本係屬於林業部嘅南京林業學校，到咗1994年9月改做林業部南京人民警察學校；再到2000年升格為南京森林公安高等專科學校。然後到咗2010年，學校再次升格做本科院校，同埋更名為南京森林警察學院。

類:南京嘅大學
格

呢隻字喺粵文當中可以係指：
*格仔
*文法格
*性格，例句：「佢個格真係衰。」
雙子神偷

《**雙子神偷**》係喺2007年上映嘅香港動作喜劇電影，由香港資深動作指導江道海導演嘅唯一作品，主要由香港女子組合Twins擔正演出。呢部電影用雙胞胎做賣點，講述咗一個關於奪寶嘅故事。而呢部電影入圍咗臺灣第44屆金馬獎嘅「最佳視覺效果」同埋香港第27屆香港電影金像獎嘅「最佳動作指導」獎項。
A計劃

《**A計劃**》係1983年上映嘅一部香港動作電影，係《A計劃系列》電影中嘅第一部。呢部電影由成龍執導，成龍、洪金寶同元彪等演員主演，係成龍嘅特技演出代表作之一。呢部片贏咗第4屆香港電影金像獎嘅最佳武術動作指導獎。
皇家女將

《**皇家女將**》係一部於1990年上映嘅香港警匪片，由元奎執導，元奎、孟海同元德擔任武術指導。呢部電影嘅主要演員包括高麗虹、劉嘉玲同梁家輝。
葉子建

**葉子建**，香港親中派商界人士，交通銀行(香港)有限公司副行政總裁。2021年曾經參加選舉委員會界別分組選舉(金融界)，當時佢公開表示希望新特首團結到大多數香港人，佢最終自動當選。

## 參考
間隔反復

**間隔重複**（）係種用心理學間隔效應，通過重覆複習學嘅內容並逐步增加兩次複習間嘅時間間隔，去提升效率嘅學習技巧。
南亞幫

**南亞幫**一詞喺香港通常用來統稱喺當地聯羣結隊恁作奸犯科嘅南亞裔人；同上海幫、大圈幫傍福建幫等毋同，爾班友並無自成一派，而係多數跟着唐人黑幫搵食，喺其中身居高位嘅亦毋多。東方傳媒機構對其抨擊尤其猛烈，其原因可能係和勝和曾經派渠等去搞爾檔嘢，激怒徂老世，令口誅筆伐式長期報復成為常態。
## 睼埋
*巴基明
類:黑社會
薪水小偷

**薪水小偷**（，廣東話直譯即係**偷人工嘅賊仔**）係一個嚟自日本嘅概念，日文入面又嗌做「給料泥棒」，就係指喺工作場合偷懶、蛇王吞泡或者做私人嘢，冇貢獻生產力，但仍然攞到本身份糧嘅人。所以啲人工就好似係「偷」返嚟嘅一樣。

## 常見手段

* 匿去廁所，喺廁格裡面睇報紙玩手機
* 扮到自己好忙
* 離開辦公室食煙

## 參攷
皇家師姐IV之直擊証人

《**皇家師姐IV直擊證人**》係一套喺1989年上映嘅香港電影，由袁和平執導同埋武術指導，而楊麗青、甄子丹、袁日初同王敏德都係領銜主演。呢套戲係《皇家師姐系列》入面嘅第四部。首先喺西雅圖取景拍攝，之後再喺香港取景拍攝。
富貴逼人

《**富貴逼人**》係高志森導演兼演出嘅香港賀歲片，喺1987年出咗。

## 劇情
雷達驃喺「衛星電視」度做新聞報導員，同佢老婆同三個女仔住喺沙田嘅新翠邨。佢老婆係典型嘅家庭主婦，閑時鍾意同鄰居打麻將，而且經常買六合彩，希望可以發財，向親戚鄰居炫耀。

有一天，佢老婆真係中咗六合彩頭獎1,900萬蚊。一家五口好興奮，計劃點樣用呢筆錢。但唔料銀行突然破產，仲有人乘機綁架佢哋......
天地雄心

《**天地雄心**》係1997年由陳嘉上執導嘅香港科幻懸疑戲劇片，由劉德華、李嘉欣同黃秋生主演。呢部戲係受美國科幻電視劇《X檔案》嘅影響，拍攝咗一個有關末世神秘主義題材嘅科幻片。香港票房2373萬港幣，排喺當年華語片第五位。
何必有我？

《**何必有我？**》係1985年上映嘅香港電影，由新藝城影業公司出品。呢部電影著重探討智障人士嘅處境，喺1980年代中期喺關注弱勢社群方面有所突破。之後嘅一年，德寶電影公司拍攝咗《癲佬正傳》同埋《聽不到的說話》。《癲佬正傳》描述咗精神病患同埋流浪者嘅生活同康復之路，而《聽不到的說話》則紀錄咗聾啞青少年嘅犯罪經歷同埋釋囚出獄後嘅生活。

呢部電影入圍咗第5屆香港電影金像獎同埋第23屆金馬獎，共有四個提名。最終，鄭則士憑呢部電影獲得咗香港電影金像獎嘅最佳男主角獎項。
癲佬正傳

《**癲佬正傳**》係1986年上映嘅一套香港電影，係爾冬陞嘅導演處女作。喺呢部戲度，有馮淬帆、葉德嫻、秦沛、周潤發同梁朝偉等演員參演。故事講述一個社工徐先生救助精神病患者嘅故事，係香港鮮有探討精神病問題嘅電影之一。秦沛憑呢部戲獲得第6屆香港電影金像獎同第23屆金馬獎嘅最佳男配角獎，而黃仁逵亦獲得香港電影金像獎嘅最佳美術指導獎。
Voyager (澳洲組合)

**Voyager**係一隊黎自澳洲西澳珀斯嘅前衛金屬樂團，成立係1999年。佢哋已經推出咗七張專輯。佢哋嘅第七張錄音室專輯《太陽嘅色彩》(Colours in the Sun)喺2019年11月1日喺法國嘅金屬唱片公司Season of Mist全球發行。佢哋代表澳洲參加咗2023年嘅歐洲歌唱大賽，唱咗首歌《Promise》。
Voyager

Voyager可以係指：
*Voyager (澳洲組合)
*Voyager (1991年電影)
*航行者計劃，美國太空總署嘅一項計劃，1977年發射探測器航行者1號同航行者2號，探測太陽系嘅行星。
卡爾塔尼塞塔

**卡爾塔尼塞塔**（**Caltanissetta**）係意大利西西里卡爾塔尼塞塔省嘅首府，人口約莫6.3萬。
巴勒斯坦自治政府

**巴勒斯坦自治政府** ()，又叫**巴勒斯坦民族權力機構**，有時又會跟英文 () 簡稱叫“PA”，係一般代表巴勒斯坦國嘅政體。呢個政府包含咗法塔赫同埋哈馬斯，巴勒斯坦嘅兩個主要嘅敵對政權。

## 歷史
當巴勒斯坦自治政府喺1994年《奧斯陸協議》成立嘅時候，大家同意佢只係會做一個維持5年嘅臨時政府。喺談判嘅時候，本來打算會喺呢段時間之内達成共識，成立一個長久嘅政府。不過，因爲之後嘅談判失敗咗，所以自治政府一路都繼續管治緊巴勒斯坦。

喺2005年，以色列完全撤出加沙走廊。巴勒斯坦自治政府自此之後，控制咗走廊全部地方，而以色列就繼續控制邊境檢查站、空域、同埋附近嘅海域。

喺之前，巴勒斯坦自治政府完全係由法塔赫控制。不過喺選舉之後，哈馬斯贏咗加沙走廊，到加沙之戰之後，實際咁控制住加沙。自此之後，自治政府之下嘅法塔赫同哈馬斯各自控制巴勒斯坦嘅一部分。

自從以色列-哈馬斯戰爭喺2023年10月爆發以嚟，以巴衝突都惡化咗。喺2024年2月26號，成個巴勒斯坦自治政府，除咗阿巴斯以外但係包括埋個總理，都大規模咁辭職。

## 爭議
巴勒斯坦自治政府被受批評侵犯人權，例如隨便咁拉街上面嘅示威者同記者，同埋喺佢哋嘅身上用酷刑。

自從建立自治政府以嚟，巴勒斯坦自治政府一直都有歐盟同美國嘅公共財政支助 (喺2005年，有大約 $10億美金)。喺2006年選舉之後，因爲哈馬斯贏嘅關係，支助曾經暫時停咗。自此之後，呢筆錢就唔再係去自治政府度，而係直接去阿巴斯喺西岸地區嘅辦公室嗰度。因爲呢個係去私人嘅辦公室而唔係去政府部門，有唔少人批評阿巴斯嘅政府犯咗貪污。

喺2009年1月，自治政府主席阿巴斯嘅任期本來完咗，不過佢沒落台，反而繼續執政。哈馬斯亦曾經提名咗另一位人選做主席，不過沒受阿巴斯嘅法塔赫承認。自此以嚟，巴勒斯坦自治政府喺15年都沒舉行過選舉，所以有唔少人都認爲阿巴斯嘅政權偏向集權。

## 睇埋
*巴勒斯坦解放組織
* 阿巴斯
*以巴衝突

## 攷